Peixos Savall t'apropa el peix fresc des de Cambrils fins a la teva taula\nEl peix fresc més a prop que mai, des de Cambrils fins a la teva taula\nPeixos Savall ha sabut fer front a la crisi pel coronavirus oferint un servei gratuït a domicili per facilitar la situació als seus clients\ndivendres, 5 de juny 2020 - 16:30h\nPeixos Savall reparteix comandes a domicili de manera gratuïta per facilitar la situació als seus clients | Peixos Savall\nD'ençà que va començar l'estat d'alarma són moltes les empreses que s'han hagut de reinventar. Els negocis locals de serveis essencials s'han hagut de sumar al canvi i a la nova realitat per sobreviure, i apropar els serveis o productes de proximitat a les cases. És el cas de Peixos Savall a Cambrils, una empresa familiar dedicada al món del peix des de fa més de setanta anys, que des del dia 17 de març ofereix el seu servei a domicili de manera gratuïta en comandes superiors a 40 €.\nEn unes declaracions a TarragonaDigital, Peixos Savall explica que 'la situació és molt incerta i que s'aniran adaptant a tots els canvis que hi hagi per a poder seguir oferint als seus clients el peix fresc a la seva taula'. A través de comunicats a les xarxes socials van anunciant les últimes novetats pel que fa als repartiments, així com les mesures de seguretat i higiene que van adoptant a mesura que anem avançant cap a la nova normalitat, per tal d'oferir la màxima seguretat i qualitat dels seus serveis.\nEl Peix de Peixos Savall és fresc, de gran qualitat | Peixos Savall\nCom es poden fer les comandes de servei a domicili?\nDiàriament envien un vídeo de la seva parada a través del WhatsApp de l’empresa, als clients que ho sol·liciten, perquè puguin triar el producte que més desitgen.\nEl seu objectiu és que els clients puguin veure el producte abans de comprar-lo, com si anessin a la peixateria i triessin de la parada. Poden veure el peix i marisc que tenen fresc i procedent de diverses llotges nacionals. Una vegada realitzada la comanda, la preparen al gust del client, net, filetejat i a punt per consumir. Fent-la arribar amb el seu transport a temperatura controlada, a cada casa dels clients que han fet la comanda.\nUna novetat recent, són els lots variats que elaboren des de la peixateria, com fan amb les comandes de peix, per a fer receptes completes. Tenen el «Lot Paella», que compta amb tots els productes necessaris de la pesca per a fer un bon arròs de marisc. Inclús tenen el fumet elaborat de manera artesanal amb productes de màxima qualitat, entre altres opcions com el «Lot Omega 3», o el «Lot Aperitiu», etc. Una manera de servir qualitat i facilitar al màxim el procés de neteja i compra. Perquè menjar peix sigui agradable per a tots els públics.\nLes comandes pel servei a domicili es poden fer a través del telèfon de contacte 977362341, a través del Whatsapp 631046275 o del correu electrònic xavi@peixossavall.com.\nEls lots del servei a domicili són variats, filetejats i nets, a punt de consumir. | Peixos Savall\nPeixos Savall donant suport als més necessitats\nL'empresa cambrilenca també col·labora amb les causes que més ho necessiten. Setmanalment fa una aportació d'aliments a l'organització Càritas de Cambrils situades a la platja i al poble. A més, de manera puntual també col·labora oferint els seus productes als esdeveniments de la Junta de Tarragona de l'Associació Espanyola Contra el Càncer. Amb aquestes donacions l'empresa mostra la seva part més solidària, sobretot en els moments i les causes més necessitades.\n"S'inicia la tercera convocatòria d'ajudes per projectes d'impuls social pel territori" "Consell: Les coses que hauràs de revisar en el teu vehicle quan s'acabi el confinament"\nempreses gastronomia Cambrils


Iniciació 20 dies | ALCE\nA.Camp – La Molina Setembre\nA.Camp – Deux Alps\nIniciació 20 dies\nALCE > Iniciació 20 dies\n20 dies d’esquí distribuïts al llarg de tota la temporada\nPer aconseguir tot l’esmentat en filosofies és necessària una assistència regular per tal de poder aconseguir transferència d’uns dies als altres.\nBona integració dels nois i noies al grup. No hi haurà un grup de 20 dies i un de temporada completa, sinó que tots aniran junts creant vincles i lligams amb el grup i evolucionant tots junts.\nL’entrenador sempre serà el mateix, responsable de coordinar i marcar les pautes a seguir durant tota la temporada.\nEstació d’esquí: La Molina, amb forfait Alp 2500 (Molina i Masella)\n5 hores al dia\n1 activitat de tarda al mes. Ja pot ser una xocolatada i després anar al cinema com una iniciació a la reparació del material.\nActivitats enfocades als pares, per tots aquells que vulguin iniciar-se en el manteniment i reparació dels esquis dels nois i noies. (Un esquí en condicions és importantíssim per sentir-nos be a pistes).\nPossibilitat de competició\nDels 8 als 10 s’entra a competir en el circuit “Audi Quattro Cup”. Previ pagament de la llicència podrien competir. Si les curses (1 dia) no cauen en el cap de setmana seleccionat es cobraria un extra.\nNo hi ha diferència entre el grup de competició i el de no competició, senzillament ens centrem en aconseguir bons esquiadors.\nPer sota de 10 anys\nLa proposta de temporada de 20 dies només és per nois i noies de 10 anys o menys. Categories d’Alevins 1 (u10) i per sota.\nNomés s’ofereix per aquestes edats perquè el nostre club busca una pertinença al grup i una evolució de la tècnica igualitària entre tots els components d’aquest. Entenem que allargant els 20 dies per sobre els 10 anys no treballaríem segons la nostre filosofia i objectius.


Blog del 2n cicle: de novembre 2015\nJosep: - Maria, saps què passa el dia 30 de novembre?\nMaria: - Doncs estem a punt de començar un nou mes, el mes de l'espera del naixement del nostre fill.\nJosep: - Tens raó!! I saps com es diu aquest moment d'espera que comença tot just avui?\nMaria: - M'ho van comentar els nens de 3r i 4t. Que en són de llestos!!\nJosep: - ADVENT Maria, es diu Advent.\nMaria: -És veritat, doncs guaita quines fotos m'han passat del passadís de 3r i 4t. Els nens i nenes estan preparant l'Advent i cada dia obren una finestra diferent. Avui n'han començat i estan molt contents. Dona-li un cop d'ull!!\nPublicat per Maristes Montserrat a 3:43 Cap comentari:\n"El dia 20 de novembre de 1989 les Nacions Unides van promulgar la convenció dels Drets dels Infants. Cantem aquesta cançó per fer una crida a totes les persones, especialment als governants perquè respectin i promoguin aquests drets."\nFamílies, volem compartir amb vosaltres el vídeo de la nostra celebració. A classe vam preparar uns missatgets que parlàvem d'un dels drets dels infants. Com veureu, amb un globus els enlairem amb esperança i il.lusió que tots els nens i nenes visquin tots els drets.\nPublicat per Maristes Montserrat a 3:34 Cap comentari:\nComencem racons nous a matemàtiques i, en aquest cas, ho fem amb la novetat de les TABLETS, una nova eina que ens ajudarà a aprendre les matemàtiques d'una manera més divertida!!\nMireu com treballem i fem racons, mesurem el passadís, utilitzem tablets i ens ho passem d'allò més bé!! El que descobrim amb els números... és GENIAL!\nPublicat per Maristes Montserrat a 7:13 Cap comentari:\nAvui ens ha visitat el germà Agustí Cassú que durant 12 anys havia estat de profe a Lleida. Ara porta vivint 4 anys a Cambodja i ens ha explicat la vida en aquell país.\nPublicat per Maristes Montserrat a 1:49 Cap comentari:\nANIMALS EN DISECCIÓ!!\nVoleu saber què fem a laboratori??\nDoncs, experimentem fent diseccions de peixos i aus!\nMirem els òrgans interns, observem el que han menjat, l'estòmac... mirem l'esquelet, raonem segons si són vertebrats o invertebrats... parlem de com s'ho fan per respirar, mirem les diferències entre un i l'altre, observem que la forma del cos estigui adaptada al mitjà on viu...\nEns ho passem molt bé i aprenem observant i fent-nos preguntes-respostes!!\nPublicat per Maristes Montserrat a 3:54 Cap comentari:


TOP CUINA: El Fòrum Gastronòmic Barcelona 2016 tanca amb èxit rotund de visitants i una gran satisfacció entre el sector.\nEl Fòrum Gastronòmic Barcelona 2016 tanca amb èxit rotund de visitants i una gran satisfacció entre el sector.\nLa Barcelona Hosting Week que inclou Fòrum Gastronòmic Barcelona i Hostelco ha superat els 50.000 visitants. Fòrum Gastronòmic ha incrementat en un 50% els visitants respecte a la passada edició\nS’han anunciat les properes edicions: del 12 al 14 de març tindrà lloc Fórum A Coruña i del 19 al 21 de novembre Fòrum Girona 2017\nÈxit de visitants i satisfacció entre el sector\nFira absolutament plena i espais d’activitats a vessar. Aquesta ha estat la tònica dels quatre dies en els que Fòrum Gastronòmic ha incrementat gairebé el 50% de visitants respecte la passada edició del 2014. En total, la Barcelona Hosting Week, que inclou Fòrum Gastronòmic Barcelona 2016 i Hostelco, es tanca amb 50.000 visitants.\nAl llarg de quatre dies els assistents al Fòrum Gastronòmic han pogut gaudir d’una fira un 30 % més gran i més internacional, amb la presència de les millors empreses del sector.\nCal destacar la gran satisfacció tant per part dels expositors, que han pogut fer nombrosos tractes comercials, com per part dels visitants professionals que, un cop més, han vist en el Fòrum el punt de trobada entre els professionals del sector. En aquest sentit, una de les accions que s’han dut a terme ha estat una missió inversa en la que han participat compradors de Mèxic, Corea i Polònia, interessat en exportar productes catalans.\nPel que fa al programa d’activitats cal destacar l’alt interès de les sessions que s’han dut a terme amb reconeguts professionals i l’alta ocupació dels espais d’activitats. Cada dia s’han pogut veure auditoris plena a vessar i tallers amb els 100% d’ocupació. A més, també han despertat molt interès les demostracions de cuina i les diverses accions que han portat a terme els expositors en els seus estands.\nEn aquesta ocasió el protagonista absolut del Fòrum ha estat l’univers dolç que ha centrat gran part de les sessions però també el pa, el vi o la cocteleria.\nFòrum Gastronòmic Barcelona 2016 ha acollit també 3 entregues de premis, 3 concursos i 2 homenatges. Cal destacar les finals d’infart de dos concursos, d’una banda, el Campionat Nacional de Coctelería Spirit Essence, i de l’altra la final d’Udon, 'The NoodleMaster'.\nL’espai Cuines del Món, amb una oferta gastronòmica de diversos restaurants de la ciutat de Barcelona, ha registrat també una gran afluència diària de públic.\nFòrum Gastronòmic ha demostrat doncs la seva consolidació a la capital catalana.\nLa sessió de clausura el Fòrum Gastronòmic Barcelona 2016 ha anat a càrrec de Coruña Cocina. Ha estat el colofó final i també l’anunci de la propera edició del Fòrum. Del 12 al 14 de març se celebrarà una nova edició a A Coruña. Per fer oficial el relleu s’ha comptat amb l’alcalde de la ciutat Xulio Ferreiro i Alberto Lema, en representació del Consorcio de Turismo y Congresos de A Coruña.\nResum de l’última jornada\nSeguint amb l’eix temàtic d’enguany, Miquel Guarro i Olivier Fernández han inaugurat les sessions del dia. Miquel Guarro, de Cacao Barry, Chocolate Academy, ha presentat la seva última creació: una xocolata amb esperit mediterrani amb la que ha elaborat unes postres on els productes més icònics de la dieta mediterrània n’han estat els protagonistes. Olivier Fernández, de l’Escola de Pastisseria de Barcelona, ha dedicat el seu taller al Pandoro i ha explicat el seguit de processos i tècniques d’una de les preparacions de pastisseria més especialitzades.\nJordi Butrón i Xano Saguer de l’EspaiSucre han agafat el relleu amb una espectacular sessió dedicada al Mètode EspaiSucre per a la creació de postres de restaurant i Anna Bellsolà, del Forn Baluard, ha presentat ‘La cara sensorial del pa’ on ha exposat les claus per elaborar un bon pa artesanal.\nOriol Castro i Eduard Xatruch, del Disfrutar, han captivat al públic amb ‘Un festival de creativitat’ on han explicat el projecte Disfrutar, un espai de joc creatiu en el que operen els que van ser mà dreta de Ferran Adrià i nucli dur de el Bulli.\nA la tarda, els dos grans cuiners Xavier Pellicer, de Celerí (Barcelona) i Javier Olleros, de Culler de Pau (O Grove) han protagonitzat la sessió ‘Cuines Vives del Mediterrani i l’Atlàntic’ i simultàniament David Gil de Tickets explicava com es gestionen 5 partides de postres amb 5 conceptes completament diferents en un taller en el que ha presentat les postres més representatives i característiques de cada establiment del grup elBarri.\nDe la sessió del Fòrum Vi de la jornada d’avui se n’ha encarregat el sommelier RafelSabadí, del Roser2 de l’Escala, taller en que s’han rescatat de l’oblit vins dolços de llarga tradició vinícola i de gran riquesa històrica i territorial.\nGuanyadors dels Premis Josep Mercader\nL’última jornada del Fòrum Gastronòmic Barcelona 2016 ha comptat amb l’entrega dels Premis Josep Mercader. Com en cada edició del Fòrum Gastronòmic, aquests premis són un reconeixement a la trajectòria professional de cuiners, enòlegs, responsables de sala, productors i divulgadors de la cultura culinària.\nEn la categoria de cuina, el premiat ha estat Joan Pallarès, de l’Hotel-Restaurant Can Boix (Peramola) qui ha recollit el premi de la mà de Toni Massanés, director general de la Fundació Alícia; en la categoria de responsable de sala, el guardó ha estat per Juan Carlos Ibáñez, del restaurant Lasarte de Barcelona entregat per Jaume von Arend, director de Fòrum Gastronòmic; el premi Josep Mercader al productor ha estat per Assumpta Codinachs, de Vedella Ecològica Brunec que ha rebut el premi de la mà de Ramon Sentmartí, director gerent de Prodeca; el Premi Josep Mercader de Vi ha estat per Toni Falgueras, del Celler de Gelida (Barcelona) que ha rebut el premi de la mà de Patrick Torrent, director executiu de l’Agència Catalana de Turisme. Finalment, en la categoria de difusió el guardonat ha estat Paco Solé Parellada, del restaurant 7 Portes (Barcelona) que ha recollit el premi de la mà de Montserrat Ballarín, Regidora de Comerç i Mercats de l’Ajuntament de Barcelona.\nEtiquetas: Fòrum Gastronòmic Barcelona 2016.


Alimentació i sostenibilitat: la pandèmia que no veiem | Valencia Extra\nAlimentació i sostenibilitat: la pandèmia que no veiem\n05/06/2021 - Joan Ribó\nDiu Joaquin Sempere en el seu llibre Las cenizas de Prometeo que la segona fractura metabòlica que caldrà urgentment canviar és l’actual alimentació. Evidentment, la primera fractura és l’actual sistema energètic, basat en la crema de combustibles fòssils, de la qual hem d’eixir urgentment per a no entrar en una crisi mundial d’incalculables conseqüències, motivada tant pel canvi climàtic com per l’esgotament dels combustibles actuals: petroli, gas, carbó i urani. Una reflexió que convé no perdre de vista tal dia com hui, jornada mundial pel medi ambient.\nSi cada vegada som més conscients de la necessitat d’avançar cap a un sistema energètic basat en energies renovables, no ocorre el mateix amb el sistema agroalimentari. Però la producció d’aliments (agricultura i ramaderia), el seu processament i la seua comercialització produeix una tercera part dels gasos d’efecte hivernacle; una quantitat insuportable si volem avançar en la contenció del canvi climàtic. Tot sembla indicar que l’aposta per una alimentació globalitzada, industrial, química i supermecanitzada com la que hui tenim, és insostenible.\nPer tant, caldrà avançar per un camí en sentit contrari al que seguim actualment: front a la globalització, cal optar per la localització i els aliments de proximitat. Davant una agricultura basada en els productes químics caldrà una aposta decidida per l’agroecologia. Davant dels productes ultraprocessats, la defensa dels aliments naturals i de la dieta mediterrània. I un esforç de totes i tots per a reduir el malbaratament d’aliments actual que hui podria donar de menjar a totes les persones que passen fam en el món.\nSembla evident que és un absurd dur creïlles o cebes del Perú, cireres de Xile o taronges de Sud-àfrica quan són aliments que es produeixen al nostre país. Algú s’ha plantejat la seua petjada ecològica només pel fet de dur-los de milers de kilòmetres? Té sentit arruïnar als llauradors perquè facen negoci les grans cadenes de distribució? Alguna cosa haurem de fer per a evitar aquestes pràctiques que arruïnen a més dels llauradors, al medi ambient on tots vivim agreujant i afavorint el canvi climàtic. A València hem començat fa uns anys amb unes renovades polítiques públiques per a potenciar el sistema agrari local i la producció ecològica. Però els consumidors també haurem de mirar les etiquetes i rebutjar productes procedents de milers de kilòmetres enllà, per a apostar, sempre que es puga, per distribuïdors que garantisquen els productes locals. Les tires de contar de València són bons exemples en este sentit.\nLa naturalesa és cíclica. Les terres s’han abonat històricament amb els nostre detritus (fem, restes d’aliments etc.). Encara conserve una foto de llauradors de l’horta amb els seus carros recollint restes d’aliments a la ciutat per a compostar-los i abonar els seus horts. A València també estem reconstituint este cicle natural amb el contenidor marró per a recollir la matèria orgànica i després compostar-la per al seu ús com adob. Però encara queda molt per fer per a disminuir al màxim el consum d’adobs químics, així com de plaguicides tòxics. Hi ha dos elements esperançadors. En primer lloc, el creixement anual de l’agricultura ecològica a taxes de prop d’un 20%. El segon lloc, la participació majoritària de gent jove en aquesta agricultura respectuosa amb el medi ambient.\nSi mirem als carrers de la ciutat veurem que està apareixent una altra pandèmia. No cal fer cap PCR per comprovar-ho perquè la tenim davant dels nostres ulls i, tanmateix, és la pandèmia que no veiem. O no volem veure. És la pandèmia del sobrepés i l’obesitat i, contràriament al que podríem pensar, és més important en els barris populars que en els barris rics. No és, per tant, un problema de menjar massa. És, sobretot, un problema de menjar malament, i les seues conseqüències són greus: diabetis, malalties cardiovasculars etc. Està associat al fast food, als aliments ultraprocessats i a excessos de sucre i greixos que, curiosament, són més barats que els aliments naturals.\nL’alimentació i la sostenibilitat van en estos moments per camins separats. Hem de fer un gran esforç per anar aproximant-los. Aconseguir-ho és una tasca de tots i totes: institucions, productors, processadors, distribuïdors i consumidors. Ens hi juguem molt en aquest imprescindible canvi de rumb. Continuar com ara és anar directe al precipici. Una mena de Thelma i Louise per al medi ambient global.\nEl Museu del Corpus de València acull una nova exposició fotogràfica centrada en les roques\nPuig anuncia que la vacunació dels majors de 30 anys començarà al juliol\nLa presó de Picassent posa en marxa un taller perquè els penats puguen demanar perdó a les víctimes


Es la “Utopia” un concepte de dretes? | Reflexions d'un arqueòleg glamurós\n« Anàlisi del Mercat Laboral d’avui a Barcelona\n“La Piel que Habito”: el veredicte! »\nArxivat a Reflexions | Etiquetat Enric VIII, filosofia, Hitler, Karl Popper, marx, marxisme, Sant Agustí, Tomas Moro, utopia |\nLa mayor utopía viene dada por la ideología de la filosofía económica liberal, desde Adam Smith, Ricardo, …, Von Mises, Hayek, hasta llegar a las escuela de Chicago, Friedman.\nHay un magnífico libro que retrata toda el desarrollo de la puesta en marcha de las ideas liberales en la economía y sus nefastas consecuencias en lo social: Karl Polanyi “La gran transformación”. Lectura hartamente recomendada.\nper Jaime Rodrigues Agost 31, 2011 at 10:26 pm\nSin duda alguna no existe una utopia más burda y falaz que pensar que una mano invisible pondrá orden al mercado capitalsita, presentado por los neoliberales como la perfección terrenal absoluta.\nKarl Polany y el sustantivismo en la economia precapitalsita és una de mis máximas influéncias teóricas, grácias por el comentario!\nper Arqueòleg Glamurós Agost 31, 2011 at 10:29 pm\nEm temo que posar dins el mateix sac a A.Smith i Ricardo amb von Mises i Hayek és una mica agosarat…. No diré que les bases econòmiques dels darrers estiguin en els primers, però qui hagi llegit Hayek, per exemple, veurà que el nivell de dogmatisme (potser utòpic) d’aquest, està moltes milles davant el d’A.Smith.\nLes bases idelògiques de von Mises i Hayek no estan a La riquesa de les Nacions ni als Principis d’economia política i tributació. Estan a la Faula de les abelles i al Leviathan\nper Ferran Setembre 2, 2011 at 5:50 pm\nÉs un punt de vista molt interessant, per a la reflexió. Salut 🙂\nper Clidice Agost 31, 2011 at 11:00 pm\nUn punt de vista interessant, últimament he llegit força plantejaments respecte a la revolució, i la veritat és que val la pena reflexionar al respecte.\nper MadeByMiki Agost 31, 2011 at 11:47 pm\nUn article boníssim, un punt de vista nou i fresc sobre el tema.\nLa meva resposta a la teva pregunta (si és que es pot respondre) és la següent: la utopia, com a ideologia, serà sempre inaplicable a la realitat per ser una visió idílica de la societat on aquell que no s’hi amotlla queda exclòs. Les utopies només es poden aconseguir a través de les revolucions i les revolucions, pacífiques o violentes, alimenten fanàtics com Marat, Hitler, Stalin, Hoxa o Pol Pot que acaben per ocupar el poder i eliminar als ‘utopics realistes’. Aquells que proposen un canvi tranquil i no traumàtic, com el mateix Moro, al segle XVI o Trotsky al segle XX.\nEstic amb la teva opinió: l’anàlisi de la realitat és el que ha de produir un canvi pràctic, no traumàtic, que es vegi com una solució al problema, com va ser la II República al 31. El problema d’aquests canvis, però, és que a vegades de tan ‘tranquils’ es converteixen en un ‘Que tot canvii per a que tot continui igual’, provocant l’aparició de fanàtics com els abans esmentats.\nper PereJP Setembre 1, 2011 at 11:08 am\nCompletament d’acord! S’ha de trobar un espai entre l’immobilisme de l’esquerra que tan sols vol transformacions de maquillatge i careta i el fanatisme sectari i dogmàtic de l’idealisme utòpic que sempre avantposarà la seva fe irredempta envers els ideals a la realitat present.\nAixò no vol dir renunciar a objectius a llarg plaç, però aquests han de ser, com ja he dit, conseqüència de l’anàlisi social i econòmic del present, amb capacitat total per adaptar-se a les circumstàncies.\nper Arqueòleg Glamurós Setembre 1, 2011 at 11:25 am\nEl feixisme (model idealitzat per la dreta) i el comunisme-marxista (model idealitzat per l’esquerra) van acabar sent deliris cientifístes, dos models que volien crear un “home nou”. Rebutjaven l’ésser viu com a tal, i ambdues empreses volien crear-ne un de nou. Cadascú amb un dogmatisme i una fe diferent, però per aconseguir-ho un cop van arribar al poder dels seus respectius països i estats, van cometre milers d’assassinats, purgues, genocidis, i tota una serie d’empreses criminals que no cal recordar. Els nazis es van emparar en la “biologia” de les races humanes, i els comunistes en una teoria sociològica aplicada sense cap tipus de rigor de científic.\nper Jordi Bonvehí (@jordibonvehi) Setembre 1, 2011 at 1:49 pm\nEl més curiós de tot plegat és que el marxisme va desenvolupar tota la teoria del materialisme històric precisament per evitar caure en dogmatismes idealistes, avantposant sempre l’anàlisi de la realitat a la utopia!\nper Arqueòleg Glamurós Setembre 1, 2011 at 2:50 pm\nTambé F. Engels va tenir un paper en el sorgiment del Socialisme Científic.\nEstic amb tu al respecte de que sense un Anàlisi Crític de la realitat política, social i econòmica de la societat no es podrà fer front a les contradiccions i “forats” que presenta la societat actual.\nper Tomàs Setembre 1, 2011 at 7:00 pm\nJo es que a Engels li tinc una mania que no el puc ni veure, algún dia ho explicaré en un post!!\nper Arqueòleg Glamurós Setembre 1, 2011 at 11:54 pm\nMania a Engels?????\nAixò has d’explicar-ho !!!!!!!!!\nper Ferran Setembre 2, 2011 at 6:01 pm\nAlgún dia faré un post sobre el tema…\nper Arqueòleg Glamurós Setembre 4, 2011 at 7:26 pm\nL’espero amb candeletes!\nPer rebatre’l, naturalment!\nper Ferran Setembre 5, 2011 at 9:44 am\n[…] ¿Es la "Utopía" un concepto de derechas? (Cat) glamboy69.wordpress.com/2011/08/31/es-la-utopia-un-concep… por carey hace nada […]\nper ¿Es la "Utopía" un concepto de derechas? (Cat) Setembre 2, 2011 at 9:58 am\nA Catalunya hi va haver una utopia efímera: la dels icarians, seguidors d’Étienne Cabet que es van instal·lar al Poblenou durant un temps.\nL’avinguda Icària és l’únic record que subsiteix de la seva comuna. Durant un segle i mig va ser un suburbi industrial, i ara és el carrer major de la Vila Olímpica.\nTrist final per a una utopia…\nper Jeipi Setembre 2, 2011 at 3:24 pm\nOstres, desconeixia absolutament aquesta història! Investigo i faig un post! Gràcies!\nper Arqueòleg Glamurós Setembre 2, 2011 at 3:29 pm\nEn realitat no va existir a Catalunya, sinò que fou un grup que va viatjar als Estats Units per fundar una comunitat que va acabar molt malament. No estic gens d’acord amb alguns punts del post arqueòleg. Em sembla una absoluta simplificació, associar totes les corrents més enllà d’un suposat marxisme reformista, com les anarquistes, amb un utopisme abstracte. Et sembla el potent moviment anarcosindicalista, que anava des d’organitzacions culturals, serveis sindicals, veinals, lluites d’inquilins, etc… un utopisme abstracte? Ja, avui estem bastant malament totes les corrents transformadores, però jo estic més en la linia d’abandonar utopismes sectaris (també m’ho sembla l’ecologisme reformista, que ha demostrat ser utopic al voler arreglar coses sense enfrontar-se a problemes estructurals) i avançar cap a una certa utopia amb els peus a terra. Si es que es te un cert horitzont transformador… Marx ho tenia però era igual d’enemic del reformisme que es vesteix de revolucionari cada quatre anys. Salutacions\nper Andreu Setembre 2, 2011 at 7:37 pm\nSempre he pensat que les utopies tenen un grau elevat de totalitarisme; des de La República i, sobre tot, les Lleis de Plató.\nEn definitiva, ¿no podríem considerar que el món feliç d’Huxley, el 1984 d’Orwell, el Fahrenheit 451 de Bradbury o el Nosaltres de Zamiatin, són també utopies? Algú les ha anomenat distopies, però jo no tinc arguments semàntics ni històrics per a diferenciar-les de les de Plató, Moro, Bacon o Campanella.\nper Ferran Setembre 2, 2011 at 5:59 pm\nCaram, quantes coses comentades d’aquest interessant post. M’agradaria també dir la meva:\nPereJP, has comès un error: la utopia no és una ideologia, sinó que, en certa manera, és just el contrari, però alhora, paradoxalment, alimenta simbòlicament la ideologia. Per definir què és utopia i què és ideologia, cal utilitzar simplement la frase següent: la ideologia és el que és; la utopia és el que hauria de ser.\nLa utopia és un ideal de realitat futura, és quelcom simbòlic; la ideologia és el pensament de la realitat present. Això es pot representar a la pràctica amb corrents polítics, que realment poden tenir intenció de canviar la realitat, i idealment ho haurien de fer analitzant-la, però sempre (afegiria jo: per anar bé, a més) també amb un ideal simbòlic que pot marcar el camí a seguir.\nIgual com ha comentat no recordo qui, no estic d’acord amb algunes coses de l’explicació, Arqueòleg, si ho he entès bé.\nÉs interessant de saber que tot sovint tots aquests autors que feien els seus plantejament utòpics moderns (a partir de Moro) ho feien basant-se en models de progrés cristià: fou el protestantisme el que creà aquesta idea sociològica de revolució com una manera de portar al present el futur, com si volguessin acostar el Regne de Déu. I això és el que representa també la utopia, de manera secular.\nJo també desconeixia això dels icarians. Realment em preguntava d’on venia el nom d’Avinguda Icària, però pensava que havia estat escollit expressament perquè la mateixa vila olímpica quan es va contruir semblava que l’envoltés una aura de ciutat idíl·lica.\nAl meu bloc, el qual us convido tots a visitar (poso aquí aquest anunci descarat perquè tinc pocs visitants :’-( , també tenia pensat justament d’explicar (jo intento fer-ho tot sempre de manera neutra i amb fonament científic) utopies i ideologies, així com conceptes semblants com distopia i heterotopia.\nHo faré tant aviat com pugui així podrem discutir més de la qüestió!\nper Ectòrix Setembre 2, 2011 at 9:00 pm\nJa no estem al s XIX, no té sentit tornar a utilitzar les seves idees.\nper Poney Setembre 5, 2011 at 9:07 pm\nHo dius pel liberalisme capitalista o pel nacionalisme romàntic i burgés?\nper Arqueòleg Glamurós Setembre 5, 2011 at 10:44 pm\nHo dic per marxisme.\nper Poney Setembre 7, 2011 at 10:20 am\n.–No sera millor un progres gradual cap a la nova societat que voste proposa? Pero li dire que la societat opulenta es repressiva i quan mes repressiva es menys probable sera una transicio gradual a la llibertat…– Si es possible la nova societat pero els unics que ho entenen son els intellectuals i ells no faran la revolucio senyalem– i perdone que insistisca– un cami un conducte per a que els no intellectuals arribem a entendre-ho…–Mireu els bohemis. Fan cas omis de les necessitats que el sistema allo que voste coneix com a societat de consum ens fan creure que ens son imprescindibles pero que en realitat son falses necessitats perque ells demostren que poden viure felicos obviant-les.\nper Panama corporation Setembre 20, 2011 at 2:50 am


El concurs fotogràfic per embellir els contenidors de recollida selectiva ja té guanyadors | Comú\nEl Comú d’Andorra la Vella va posar en marxa a l’octubre un concurs fotogràfic per embellir la parròquia. En concret, les fotografies seleccionades han de servir per posar en valor la majoria dels tancats de recollida selectiva del carrer Prat de la Creu i de la zona de Prada Ramon.\nEl 23 de novembre es va reunir el jurat seleccionant 13 fotografies, d’entre una seixantena que es van presentar. Totes elles es col·locaran als tancats de recollida selectiva esmentant el nom del guanyador. S’ha pretès que aquesta sigui una exposició a cel obert dels ciutadans de la parròquia.\nEls guanyadors del concurs de fotografia són:\n-El 1r premi, de 300€, ha estat per Antoni Callejas amb la foto de l’església de Santa Coloma.\n-El 2n premi, valorat en 200€, ha estat per Sergi Puigdemasa amb la foto en blanc i negre de la font del Contrapàs.\n-El 3r premi de 100€ ha estat per Albert Pezuela amb la foto dels focs artificials.\n-Ramon Villanueva, que, amb la foto del bosc d’Enclar, ha obtingut un accèssit amb una menció especial.\nEl jurat també ha volgut destacar la qualitat del treball realitzat pel Daniel Murcia, amb les fotos de la font del Contrapàs i dels ànecs del Parc Central.


Arxius Digitals de màrqueting - Pàgina 2 de 3 - Montserrat Peñarroya\nVídeo de promoció de l'assignatura de Màrqueting Digital\n2 junyde 2010 /0 Comentaris/a Cursos, Conferències i Ponències /per Montserrat Peñarroya\nAquest post hauria de titular "el meu primer vídeo espurnes... "però al final he decidit cenyir-me al títol oficial que hauria de tenir.\nEl que mostro a continuació es el vídeo gravat a petició del Programa Màsters en Màrqueting, Comerç i Distribució de la UAB, en el qual imparteixo l'assignatura de Màrqueting Digital.\nDes pmasters s'està treballant en una nova pàgina web, tant per als màsters presencials (www.pmasters.es) Com per als màsters en línia (www.master-online.es) I se'ns ha demanat als professors un petit vídeo amb un resum del que impartim en les nostres assignatures.\nNo pensava que això de gravar un vídeo fos tan difícil ... clar que els altres vídeos que havia gravat eren interns i eren amb una webcam ... així que no els conte. Aquest és el primer en què he hagut de memoritzar frases i he hagut de explicar-les davant d'una càmera. Una cosa realment complicat ... o almenys per a mi.\nEn fi. Aquí va el vídeo.\nhttps://www.montsepenarroya.com/wp-content/uploads/2017/09/MP-Logo-Web-1.png 0 0 Montserrat Peñarroya https://www.montsepenarroya.com/wp-content/uploads/2017/09/MP-Logo-Web-1.png Montserrat Peñarroya2010-06-02 10:46:082010-06-07 18:48:20Vídeo de promoció de l'assignatura de Màrqueting Digital\nFormació gratuïta per a administradors web d'entitats sense ànim de lucre\n10 febrerde 2010 /5 Comentaris/a Cursos, Conferències i Ponències, mercadeig /per Montserrat Peñarroya\nPer sort, gràcies a Patrick Baneton de\nPer sort, gràcies a Patrick Baneton de Educació sense Fronteres els dies 25 i 26 de febrer, podrem oferir a Barcelona, formació gratuïta a 100 administradors web d'entitats sense ànim de lucre.\nEn total, 10 hores de formació repartides en 2 dies, que ajudaran a aquests administradors web a millorar el rendiment de les seves pàgines web i a optimitzar el temps que dediquen a treballar com a voluntaris en entitats sense ànim de lucre.\nDia 1: Estratègia\nPonència a càrrec de Cristina Salvador de A Portada, Que ens explicarà les claus de la comunicació estratègica d'entitats sense ànim de lucre. D'aquesta manera, els administradors web seran conscients de com s'ha d'integrar totes les accions que realitzen a internet, amb l'estratègia de comunicació de la seva entitat. Des d'aquí li agraeixo a Cristina l'amabilitat que ha tingut en acceptar participar en aquest acte, de forma totalment desinteressada.\nPonència al meu càrrec, explicant com hauria de ser la pàgina web d'una d'aquestes entitats, Quins tipus de públic objectiu haurien atacar a través de la pàgina web, quines seccions hauria d'incloure, quin tipus de gestors de continguts poden utilitzar per a la seva pàgina web i en general, com aprofitar les eines que la xarxa ens ofereix per treure el màxim partit a la comunicació en línia.\nDia 2: Pràctica\n5 hores de classe al meu càrrec, en què s'explicaran les 9 tècniques per atraure visites a una pàgina web (SEO, SEM, publicitat, email màrqueting, relacions públiques en blocs, relacions públiques en premsa online, eines de les Web 2.0), també explicaré les diverses tècniques per millorar la usabilitat de les seves pàgines web, les tècniques de persuasió i nocions pràctiques de analítica web.\nLa Generalitat de Catalunya ens cedirà el local en què durem a terme la formació: es tracta de la Casa del Mar, al carrer Albareda nº1 (Metro L.3, Paral·lel) de Barcelona. Aprofito aquestes línies per agrair aquesta col·laboració. Sense un local adequat, aquesta formació no hagués estat possible.\nM'agradaria poder oferir un esmorzar a tots els webmasters que atenguin les jornades, però encara no tenim espònsor que patrocini l'esmorzar. Així que aprofito aquestes línies per demanar la teva ajuda en dos temes:\nQue ajudeu a la difusió d'aquest curs, Perquè la informació arribi al màxim nombre de webmasters d'entitats sense ànim de lucre.\nQue si tu mateix (a), o algú que coneguis pot proporcionar-nos els dos esmorzars o proporcionar-nos els fons per sufragar-los, si us plau, li facis arribar les meves dades perquè contacti amb mi o amb Educació sense Fronteres i puguem organitzar-ho.\nEl programa i el formulari d'inscripció es poden veure aquí: Curs de Màrqueting Digital per a entitats sense ànim de lucre\nNota posterior, Les imatges que s'inclouen van ser realitzades per Educació sense Fronteres durant l'acte.\nhttps://www.montsepenarroya.com/wp-content/uploads/2017/09/MP-Logo-Web-1.png 0 0 Montserrat Peñarroya https://www.montsepenarroya.com/wp-content/uploads/2017/09/MP-Logo-Web-1.png Montserrat Peñarroya2010-02-10 10:15:232010-08-26 16:18:09Formació gratuïta per a administradors web d'entitats sense ànim de lucre


Fa poques setmanes que es va morir el fotògraf Leopoldo Pomés. Més enllà de la fotografia i la publicitat, tenia un fructífer vessant d’hedonista i de gastrònom. I tal com explica en el seu sorprenent tractat Teoria i pràctica del pa amb tomàquet (publicat el 1985 a Tusquets i del qual s’han fet diferents edicions, la darrera no fa pas gaire i que és a les llibreries), el gaudi del menjar ja li venia de petit. En aquestes coses reconeix que llavors ja era molt espavilat.\nUna vegada gran, amb la seva dona, Karin Leiz, apassionada també de la gastronomia (autora de diversos receptaris de cuina), van fundar els restaurants Flash Flash, especialitzat en truites, i Il Giardinetto. El Flash Flash, que ja té cinquanta anys i manté l’estètica pop ideada per Federico Correa i Alfons Milà, avui és una reminiscència d’allò que fou la Barcelona de la gauche divine al voltant del carrer Tuset. La imatge del Flash Flash era protagonitzada per Karin Leiz, que de jove havia estat la model de les fotos de Pomés.\nUna de les gràcies i valors de Leopoldo Pomés és que va saber combinar el món sofisticat i exclusiu de la gauche divine amb el gust per elements tan populars com el pa amb tomàquet. I això el fa especial i autèntic.\nEn el llibre Teoria i pràctica del pa amb tomàquet, relata amb gràcia i audàcia moltes vivències personals, alhora que aporta cert rigor sobre la menja i com menjar-la. I més enllà de les receptes que també recull, molt basades en la relació de l’ou i la truita amb el pa amb tomàquet (tot lliga), hi ha un moment en què té la gràcia de proposar dues llistes. La primera: Quan, amb qui i on s’ha de menjar pa amb tomàquet. La segona: Quan, amb qui i on no s’ha de menjar pa amb tomàquet. Perquè, la gastronomia, per damunt de tot, és un fet social, un acte alimentari lligat al plaer dels sentits i al fet de compartir.\nQuan s’ha de menjar el pa amb tomàquet i quan no?\nPomés diu que el pa amb tomàquet s’ha de menjar, per exemple, mitja hora després d’haver fumat herba; molt d’hora al matí, a l’estiu, després d’haver caminat una hora pel camp, acompanyat d’una bona amanida fresca, tomàquet i pebrots; davant un nen desmenjat a l’hora de berenar; a les tres de la matinada, després d’haver fet l’amor; acabat d’arribar d’un viatge a fora de Catalunya, davant les càmeres de televisió americanes; quan us concedeixin un premi; la segona vegada que rebeu a casa un ambaixador o un ministre estranger…\nI recomana no menjar-ne la primera vegada que rebeu a casa un ambaixador o un ministre estranger; en un bon restaurant de Madrid o Nova York si no heu donat una bona propina i no parleu el mateix idioma que el cuiner; quan corre mala maror; escrivint a màquina; en una reunió de negocis amb gent nerviosa…\nI una recepta: la truita del nen\nI acabem amb una recepta del llibre, que és de les que quan la llegeixes ve de gust de tastar. Explica Pomés: «Xavier Valls, pintor molt important, ja va donar mostres de la seva possibilitat artística quan va inventar, de molt petit, una truita a la francesa a l’interior de la qual va posar molla de pa amb tomàquet convenientment amanida. És una delícia sorprenent també pel seu tacte i gust.»\nI continua: «El procediment és simple: de mitja llesca de pa amb tomàquet, se’n treu la crosta; l’ou batut es posa a la paella; es deixa que prengui uns segons i s’hi posa a sobre la molla de pa, agrupada de punta a punta pel centre i disminuint progressivament cap als extrems del diàmetre. Es cargola com una truita a la francesa.»


Daiquiris, música cubana i ambientació del segle XIX, entre les 40 propostes del certamen indià | Nova Ràdio Lloret\nLa gent ja comença a passejar per la Fira dels Americanos, avui a Lloret\nDaiquiris, música cubana i ambientació del segle XIX, entre les 40 propostes del certamen indià\nSón els ingredients de la 6a Fira dels 'Americanos', que ocupa el centre de Lloret fins aquest diumenge.\nA les 12 del mgidia ha obert portes el bar El Floridita, lloc de parada obligada a la Fira dels Americanos, que s’allarga fins diumenge a Lloret. Es recrea el famós establiment que l’indià Constantí Ribalaigua va muntar a la Havana, a Cuba, des d’on va crear i va fer famosos els daiquiris.\nEs tracta d’un dels còctels més demanats i servits aquests dies. Una beguda lleugera i refrescant, nascuda al 1817 amb rom, sucre i llimona, que en Constantí va perfeccionar amb gel picat i marrasquino anys després, tal i com recorda Josep Franch, gerent de l’associació de Bars i Restaurants.\nEl Floridita servirà aquests dies a Lloret un munt de daiquiris, altres còctels i tot tipus de begudes. L’establiment obre d’avui a diumenge, de les 12 del migdia fins a mitjanit, a la plaça de la Vila.\nUn altre element imprescindible a la Fira dels Americanos és la música. L’escenari que presideix el certamen comptarà constantment amb grups i animadors que ballaran i cantaran salsa, rumba i altres estils de música cubana, segons l’organitzador Armand Garralaga.\nHi haurà concerts tant aquest divendres, com dissabte i diumenge. Tots seran d’estil cubà, en què –entre d’altres- actuaran els Unión Habanera, els Mixael and Su Team Barcelona i els Arturo y la Máquina del sabor.\nSi la Fira dels Americanos l’organitza l’Ajuntament, també comptem a Lloret amb iniciativa privada que recorda aquests dies les arrels indianes de la vila.\nEs tracta de l’hotel Delamar, totalment transformat i especialment inspirat en la història personal d’una avantpassada cubana del segle XIX de la família Frigola. La directora de l’establiment, Anna Castán, anuncia que avui fan una festa per a les agències de viatges. Hi haurà sorpreses, d’estil indià.\nAmb una inversió de 5,5 milions d’euros, l’establiment –que va obrir fa 15 dies- ha passat de 3 a 4 estrelles. En aquesta nova etapa, el Delamar pretén repensar el concepte tradicional d’hotel de platja i s’adreça al públic adult.\nArticle anterior325 jugadors es troben a Lloret en motiu d’un torneig de cloenda de bàsquet\nArticle següentRELIGIÓ ISLÀMICA – 18 JUNY 2016


Holiday home Mollans Ouveze *I* Buis-les-Baronnies França - Ofertes d'hotels amb els MILLORS DESCOMPTES EN LÍNIA\nMollans-sur-Ouveze, Buis-les-Baronnies, França - Molt bona ubicació - Veure al mapa\nDissenyat tant per oci com per negoci, Holiday home Mollans Ouveze *I* està situat idealment a Les Richards; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nHoliday home Mollans Ouveze *I* ofereix un servei impecable i compleix amb totes les exigències dels més experimentats viatgers. A l'hotel s'hi pot gaudir d'unes comoditats de primera classe com aparcament de cotxes.\nGaudiu de les comoditats d'alta gama com ara calefacció, aparell de televisió, nevera, forn microones, renta vaixelles per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Holiday home Mollans Ouveze *I* és la vostra destinació si buscau allotjament de qualitat a Les Richards.


Compromís alerta de que la duplicitat de titulacions que provocarà la implantació de la UCA dificultarà la inserció laboral – Coalició Compromís\ncoaliciocompromis.net Noticia Compromís alerta de que la du…\tIdioma\tValencià\nCompromís alerta de que la duplicitat de titulacions que provocarà la implantació de la UCA dificultarà la inserció laboral\nPublicat el 6 juny 2012 en Educació i Cultura La diputada de Compromís Mireia Mollà ha alertat hui de que “la implantació de la Universitat Catòlica d’Alacant (UCA) a Sant Joan provocarà la duplicació de titulacions fins i tot en un mateix municipi i això dificultarà notablement la inserció laboral dels titulats”.\nMollà ha realitzat estes declaracions en el dia que està previst que l’Ajuntament de Sant Joan, governat pel PP, firme el conveni amb la Fundación San Antonio per a la implantació d’este centre universitari al municipi.\nLa diputada de Compromís ha recordat que “el que ens ha portat a la crisi, entre altres qüestions, és un model irracional de duplicitats i despesa innecessària, com ocorre amb les Diputacions provincials, i, per tant, no entenem com no s’ha fet un estudi que determine la idoneïtat o no de posar en marxa esta universitat a una zona on ja existeixen dues universitats públiques i altres centres privats”. “Esta acumulació de títols saturarà l’oferta de la zona i provocarà que hi haja un gran nombre de titulats de les mateixes carreres, el que farà més difícil encara que després puguen accedir al mercat laboral”, ha afegit. Mollà ha assenyalat que “en un context de retallades a les universitats públiques i de redefinició del mapa de titulacions, no entenem per què el Consell no es pronuncia sobre la previsible obertura de la UCA a Sant Joan”.\n“Alhora, els beneficis que puga aportar la universitat al municipi de Sant Joan són només una possibilitat, ja que el conveni no concreta com revertirà en la ciutadania la implantació de la UCA en una parcel•la pública”, ha conclòs la diputada de Compromís.\ncompromis Mireia Mollà uca universitat Deixa un comentari


Bona feina! (JMarfany) : L'aigua (DAVANTAL programa núm. 24 de Catalunya segle XXI)\nL'aigua (DAVANTAL programa núm. 24 de Catalunya segle XXI)\nLa gestió de l’aigua de les conques exclusivament catalanes realitzada en els darrers anys pel Govern autonòmic ha obert un camí a seguir en la definició de les polítiques hídriques, que han de seguir sent projectades des de la visió de les necessitats i possibilitats del conjunt país. Els episodis viscuts en el passat recent i, sobretot, pensant en el futur immediat posen damunt la taula la necessitat d’intervenir, en pla d’igualtat amb els altres països amb qui es comparteix la conca, en la gestió i els usos del riu Ebre i, en menor grau, de la Garona.\nEls assentaments humans, però també la fauna i el mateix territori, per sobreviure necessiten l’aigua dolça que es canalitza de forma natural per mitjà del sistema fluvial, format no només pels rius sinó també pels aqüífers subterranis.\nAquest sistema que, exceptuant la Garona, aboca totes les seves aigües a la Mediterrània té unes característiques molt semblants en tot el territori català. Tots els rius menys l’Ebre així com els seus afluents (el Segre i les Nogueres), neixen en el propi país i, per tant, són de curt trajecte i amb cabdals clarament estacionals.\nEl dret a l’accés a l’aigua potable i al sanejament no és només un dret humà reconegut per les Nacions Unides des de l’any 2010, sinó una condició necessària en un estat del món occidental al segle XX. També és un dret medi ambiental en el sentit de la sostenibilitat i un dret de ciutadania en el sentit d ́accés. L’aigua ha de ser considerada un bé comú i un recurs limitat i, per tant, sotmès a la regulació de l’ús.\nA Catalunya segle XXI parlem de l’aigua com a dret humà bàsic i de la seva gestió.\nPublicat per Jaume Marfany a 3:31\nEtiquetes de comentaris: aigua , Catalunya segle XXI , Congrés Catalunya i Futur , davantals , ETV Llobregat\nAdrià Sas, condemnat a 3 anys i mig de presó. 13 membres dels CDR jutjats per terrorisme. El fiscal recorre l'absolució de Tamara Carrasco\nVull una resposta. 10a temporada. Emès el dilluns 20 de setembre de 2021 per ETV Llobregat i TerraMar Convidats Adrià Sas, Militant comunis...\nEl "depèn de tu" no és suficient ni de bon tros (Defensa de la moció del Correllengua 2021 a l'ajuntament de Vilafranca del Penedès)\nEnguany, després d'alguns anys sense fer-lo, el Correllengua torna a Vilafranca del Penedès de la mà de la secció literària de l' ...\nFa 40 anys, érem a l’Avenç d’Esplugues de Llobregat. Hi havia un concert i la gent ballava. Si la memòria no em falla, va ser el desembre ...\n11 de setembre de 2021. Torna l'Assemblea. Taula de "diàleg". El Consell per la República\nVull una resposta. 10a temporada. Emès el 13 de setembre de 2021 per ETV Llobregat i TerraMar Convidats Joan Guarch, Membre de Catalunya P...\n"I em veureu caminar cap a l'atzur..." (Santi Pons, sempre en el record)\nPer al meu company i amic, Santi Pons, amb qui hem compartit uns anys plens de problemes, dificultats, nervis,,, però també uns anys ...\n2021 ( 88 )


SFxI: Ramón Cotarelo: «Xafarranxo de combat»\nRes de nou, certament. Un discurs per aixecar ànims entre els seus i fer pinya. Però amb un llenguatge dur, gairebé provocatiu, com dient: "Independentistes, aquí no es mou res". El resumia amb inefable sil·logisme la vicepresidenta espanyola fa uns dies: "No hi haurà referèndum perquè Espanya és una democràcia”. No té res de sentit, com tampoc ho té que parlin de democràcia i Constitució els membres d'un partit fundat per un ministre de Franco i en el que militaven també alguns que van votar contra aquesta mateixa Constitució.\nDuresa i intransigència que denoten esperit de confrontació. Després de deixar clar que no hi ha negociació possible (perquè amb la sobirania del poble espanyol no es mercadeja), es caven trinxeres i es prenen posicions en xafarranxo de combat. Per si de cas, els intel·lectuals i juristes orgànics del règim com aus rapinyaires, inciten a l'ús de la legislació d'excepció sense més dilacions.\nFins a l'oferta de "diàleg" que va encapçalar la vicepresidenta i no va passar de ser una aposta retòrica, ha patit una nova rebaixa. Sáenz de Santamaría sembla entendre el diàleg en assumptes merament administratius amb les autoritats locals, atès que d'assumptes de sobirania no es pot parlar. És obvi: un tancament de posicions a l'espera de la reacció del bloc independentista.\nPer avivar més el conflicte, l'Estat manté la política de judicialització i no està disposat a paralitzar la política repressiva. Tampoc es molesta gran cosa en disfressar d'acció jurídica un procés que és eminentment polític, com va quedar prou demostrat en les sessions de la compareixença de Mas, Rigau i Ortega, caracteritzades per una evident animadversió del tribunal i la fiscalia. Com polític serà el procés que es prepara contra la presidenta del Parlament, Carme Forcadell. Polític i amb un alt contingut simbòlic. I aquesta sembla ser la nova orientació. Només cal veure a qui han proposat com a president del Tribunal Constitucional, un ultraconservador, membre de l'Opus i amb disset anys de diputat del PP al Congrés. Ningú pot pensar seriosament que aquesta cacicada contribueixi a restablir l'inexistent prestigi i autoritat del Tribunal Constitucional, cada vegada més clarament concebut com un òrgan polític dirigit contra l'independentisme català.\nÉs de preveure que, dins de la lògica de la confrontació, la tancada negativa del govern encoratjarà les posicions dels sectors més radicals de l'independentisme, que demanaran avançar la convocatòria del referèndum. Respondre al xafarranxo amb un altre xafarranxo, una possibilitat que pot acabar convertida en una necessitat. En aquest esperit caldrà entendre l'afirmació de Puigdemont amb motiu del dia de la ràdio, que ben aviat s'escoltarà per aquest mitjà la proclamació de la independència de Catalunya.\nLa legitimitat del full de ruta és tan inqüestionable com la seva inevitabilitat. El bloqueig de la situació aconsella escurçar els terminis en tant que mantenir-los vol dir entrar en el joc de desgast d'acció / reacció d'un Estat sense projecte que només tracta de guanyar temps mitjançant l'ús injust d'una legalitat de part.


De vegades decidim quedar-nos uns dies en un càmping o paratge, podem sentir-nos més còmodes i amplis posant aquest avance especialment dissenyat per autocaravana i camper.\nAvancé econòmic d'autocaravana de ràpid muntatge.\nS'adapta perfectament a les campers Fiat Ducato i a totes les autocaravanes perfilades amb alçada entre 250/270 cm.\nModern disseny amb finestres corbades, que li donen un aire alegre i juvenil.\nRealitzat en polièster amb capa de PVC d'una densitat 300D.\nMides: 350 llarg X 240 d'amplada\nAlçada davantera: 200 cm\nAlçada del darrere: entre 250 / 270 cm\nMesures de l'avanç garda en borsa de transport: 110 X 30 X 36 cm


Rosell nega “rotundament” haver intervingut en el trasplantament de fetge d’Abidal\nL’expresident del Barça Sandro Rosell “nega rotundament” haver intervingut en el trasplantament a l’exjugador Éric Abidal, després que es filtressin unes converses telefòniques entre ell i un interlocutor en què apuntaven que l’operació s’havia fet de manera il·legal. Rosell ha assegurat, a través d’un comunicat difós aquest dissabte, que en aquest procés no hi va intervenir “de cap manera” i ha afirmat que la trucada s’ha “tret de context” per tal d’atribuir-li coses que no va dir. En aquest sentit, ha explicat que aquestes filtracions són “interessades” i que pretenen “desviar l’atenció i afegir elements de confusió” cap a ell per “contaminar quan no queden arguments de pes per mantenir-lo a la presó”.\nAquest dimecres, El Confidencial va publicar un extracte de la conversa en què s’apuntava que s’havia adquirit l’òrgan il·legalment, una informació que ha estat negada pel mateix jugador, la seva fundació, el Barça i l’Hospital Clínic, centre on es va practicar la intervenció.\nDavant d’aquestes informacions, Rosell ha dit que “tot el procés” del trasplantament “va ser un exemple de la qualitat excepcional de la medicina al nostre país“. “Tant les autoritats administratives com les mèdiques, com el Futbol Club Barcelona, van tenir una conducta impecable”, ha afegit. L’expresident del Barça ha afirmat que la trucada s’ha “tret de context” per tal d’atribuir-li coses que no va dir i ha explicat que qui les va dir “no tenia les dades, ni la intenció que es pretén donar”.\nRosell ha dit que la filtració telefònica “no té res a veure amb els fets” pels quals està sent investigat i pels quals continua en presó preventiva des de fa més d’un any. “Pertanyen a una peça separada secreta que ha estat arxivada“, ha detallat, tot assegurant que això “posa de manifest l’absoluta manca d’escrúpols de la persona o estaments de qui les ha filtrat”. L’expresident del Barça ha recordat que només l’Audiència Nacional, la fiscalia o els cossos policials han tingut accés a aquesta conversa, cosa que “suposa un delicte“, ha reblat. “Convertir una història d’exit en una notícia menyspreable, és fruit de filtracions interessades, i extemporànies que només qui les provoca sap bé què pretenen”, ha conclòs Rosell.


Win-Win Session | COETIC [Col·legi Oficial d'Enginyeries Tècniques en Informàtica i Grau en Enginyeria Informàtica de Catalunya]\nDates: dimecres 4 de juny de 2014\nHorari: de 12:00h a 14.00h\nLloc: AN2–P5 Fira de Barcelona (Montjuïc)\nDinàmica de la sessió:\nFase 1: Duració de 60 minuts\nCada empresa que assisteixi a la sessió, farà un elevator pitch de 30 segons davant la resta d'empreses. El públic votarà “sí, m'ha captivat” o “no m'ha captivat” (a mà alçada) Es seleccionen els 20 millors pitchs (en funció del nº de vots que aconsegueixen del públic). Les empreses que no han captivat, rebran una formació gratuïta d’elevator pitch amb un expert: Aquest serà el win que obtindran de la sessió.\nLes 20 empreses que han captivat, passaran a la següent fase:\nFase 2: Duració de 60 minuts\nTindran l'opció de presentar un repte o una necessitat (per exemple no sé com arribar al meu client) i la resta del grup li proposarà una solució (entre el grup també hi haurà els coordinadors d’start-up aportant solucions).\nTothom tindrà un bloc mida targetes on podrà apuntar les seves dades per donar-les a l'empresa amb qui cregui que pugui fer networking, negocis o aportar-li solucions.\nEn la segona fase la dinàmica de presentacions serà:\n1) 30 segons presento el meu projecte.\n2) 30 segons presento el meu repte o necessitat.\n3) 1 minut de resposta de la persona del públic que pot aportar feedback.\nAcabada la dinàmica fase 1 i fase 2 hi haurà una zona per a que facin networking i intercanviïn targetes o targetons en una zona per a networking.\nFacilitar el networking entre empreses amb la finalitat que es coneguin, treguin sinèrgies i indirectament coneguin l'start-up Catalonia.\nA més d'atreure persones amb projectes empresarials que tinguin un repte o un problema a solucionar i vulguin compartir-lo amb altres emprenedors i que s'emportin un feedback sobre si saben captivar o no.\ndimecres, 4 juny, 2014 - 12:00 a 14:00


Quatre garriguencs participaran al festival de joves músics europeus de Luxemburg | Notícies | SomGarrigues\nDilluns, 23 de de maig de 2022 - Redacció\nQuatre garriguencs participaran al festival de joves músics europeus de Luxemburg\nNúria Cornudella, Clàudia Fandos, Maria Martí i Genís Sans formaran part de dues de les tres formacions que hi seran en representació de les escoles de música de Catalunya.\nTres noies i un noi, d'entre 15 i 17 anys, alumnes de l'Escola de Música de les Garrigues, participaran del 26 al 28 de maig en l'anomenat Remix22, el festival de joves músics europeus que se celebra a Luxemburg. Aquesta és una iniciativa organitzada per l'associació europea d'escoles de música (European Music School Union) des de fa més de 30 anys i hi participen alumnes de centres formatius de diferents països de la Unió Europea. L'última edició es va fer el 2018 als Països Baixos, és a dir, abans de la Covid, i un dels canvis per a la d'aquest any és la forta reducció de places per a cada una de les associacions d'escoles, que en el cas de Catalunya és l'ACEM, a la qual està adherida la de les Garrigues. Dels 1.000 alumnes catalans que hi anaven normalment s'ha passat a 180 per a tot l'Estat espanyol, per exemple. Per això, des de l'ACEM s'ha optat per crear tres formacions musicals, una jazz band, un cor i una cobla, que són les que hi actuaran en representació catalana.\nPer formar part d'aquests conjunts es va convocar un procés de selecció, que va començar al gener, del qual n'ha sorgit la plantilla definitiva que anirà a Luxemburg. Les borgenques Núria Cornudella i Clàudia Fandos i la cervianenca Maria Martí han entrat a formar part del cor -que dirigeix Dolors Ricart, directora del cor Euridice-, mentre que l'arbequí Genís Sans, trompetista, serà membre de la cobla. La comitiva sortirà el dia 25, en autocar, i tornarà el 29. A més dels quatre alumnes garriguencs, també hi va la directora de l'Escola, Núria Bresolí, membre de la junta directiva de l'ACEM i una de les coordinadores de la iniciativa.\nEn total, el festival reunirà uns 3.500 joves músics, 1.500 del país amfitrió i 2.022 de la resta de països participants. Durant els tres dies, s'han programat més de 400 concerts a diferents poblacions d'arreu de Luxemburg.


En 1994, la UNESCO va proclamar aquest dia, 5 d’octubre, com “el dia del Docent” per celebrar el gran pas que se’ls va donar als docents el 5 d’octubre de 1966, quan una conferència intergovernamental especial convocada per UNESCO va adoptar la Recomanació UNESCO/OIT sobre l’estat dels educadors amb la cooperació de la OIT.\nAquesta recomanació els va donar als docents de tot el món un instrument que defineix les seves responsabilitats i afirma els seus drets, així com el reconeixement per part unànime dels governs la importància per a la societat de comptar amb mestres motivats, competents i qualificats.\nUn dia com avui, se celebren diferents tipus d’esdeveniments i celebracions per honrar als mestres en general i a aquells que han contribuït d’una forma especial en la comunitat educativa. Els esdeveniments es componen principalment de conferències, sessions de capacitació, campanyes de reclutaments per als nous docents o altres professionals i esdeveniments qualificats per augmentar el perfil dels mestres i el paper que exerceixen.\nSegons Audrey Azoulay, directora general de la Unesco; Guy Ryder, director general de la OIT; Henrietta H. Fore, directora executiva de l’Unicef; Achim Steiner, administrador del PNUD, i David Edwards, el secretari general de la Internacional de l’Educació, afirmen en aquest missatge conjunt que:\n“En aquest Dia Mundial dels Docents, en celebrar la important contribució dels docents per millorar la vida dels nens i els joves de tot el món, reafirmem el nostre compromís d’augmentar l’oferta mundial de docents qualificats. Instem a tots els governs i a la comunitat internacional al fet que s’uneixin a nosaltres en aquesta obstinació, perquè tots els nens i els joves, independentment de les seves circumstàncies, puguin gaudir del seu dret a una educació de qualitat i a un futur millor”.\nA més, aquest any el Dia Mundial dels Docents arriba de forma paral·lela al 70è aniversari de la Declaració Universal dels Drets Humans (1948), en la qual l’educació es reconeix com un dret fonamental clau i es consagra el dret a l’educació gratuïta i obligatòria, mitjançant un accés inclusiu i equitatiu per a tots els nens.\n“El dret a l’educació implica el dret a docents qualificats”\nAquest és el lema d’aquest any, triat per l’ONU per recordar a la comunitat mundial que el dret a docents preparats i qualificats és una condició indispensable per realitzar el dret a l’educació.\nEn aquest context, la jornada donarà molta importància a l’escassetat de docents a escala mundial, ja que, si es vol aconseguir els objectius de l’Educació 2030 corresponent a l’educació Primària i Secundària universal, el món sencer ha de contractar fins a 69 milions de docents nous.\nFinalment, aquest dia també dóna motiu a la reflexió, sigui com a estudiant o educador. Pregunta’t a tu mateix: com m’ha inspirat un professor? Com puc inspirar a algú cap a l’ensenyament? Com pot la societat protegir als seus educadors i reconèixer el seu paper fonamental per enriquir la nostra cultura i desenvolupar el nostre món?\nSense els docents no existeix formació i sense uns bons mestres, no poden sorgir aquells que ens lideraran en un futur.


Un centenar de veïns i veïnes de Rubí han conegut aquesta setmana els projectes que es duen a terme a la ciutat - Ajuntament de Rubí\nUn centenar de veïns i veïnes de Rubí han conegut aquesta setmana els projectes que es duen a terme a la ciutat\nUn centenar de veïns i veïnes de Rubí han conegut aquesta setmana els projectes que es duen a terme a la ciutat L’alcaldessa ha iniciat les trobades informatives als districtes 3 i 5. https://www.rubi.cat/ca/ajuntament/comunicacio/sala-de-premsa/notes/un-centenar-de-veins-i-veines-de-rubi-han-conegut https://www.rubi.cat/@@site-logo/ajuntament-de-rubi.svg\nL’alcaldessa ha iniciat les trobades informatives als districtes 3 i 5.\nL’alcaldessa de Rubí, Carme García, acompanyada de regidors i tècnics municipals, ha iniciat les dues primeres trobades amb veïns programades per explicar les 19 obres que s’han iniciat ja a la ciutat amb finançament dels Fons Estatals per a l’Ocupació i Sostenibiltiat Local (FEOSL), així com la trentena d’obres que, amb inversió municipal i supramunicipal s’estan fent actualment al municipi o estan a punt d’iniciar-se.\nUn centenar de veïns i veïnes van seguir l’explicació en les trobades de dimecres al CEIP Maria Montessori corresponent al districte 3, i ahir dijous al Centre Cívic de Ca n’Oriol al districte 5 i van plantejar preguntes i peticions relacionades amb la millora del districte que van ser recollides pels tècnics municipals presents.\nLa pròxima trobada amb veïns es farà el 21 de juny, a les 19 h, al districte 4, a l’auditori de l’edifici Rubí+D.\nCanvis de circulació al carrer Lumiere a partir del 16 de juny\nDurant la trobada de dimecres, els veïns van conèixer de primera mà els canvis de circulació que l’Ajuntament de Rubí té previst implantar a partir del 16 de juny i fins a l’inici de les obres que s’han de fer al tram final del carrer Bartrina i la plaça dels Sindicats, programades per al darrer trimestre de l’any.\nUns canvis que, de forma més immediata, repercutiran en el sentit de la circulació del carrer Lumiere que passarà a ser en sentit passeig dels Ferrocarrils (actualment la circulació és en sentit al carrer Cervantes).\nLes setmanes prèvies a l’inici de les obres del carrer Bartrina, canviaran de sentit els carrers Durant i Bas i Maragall.


Mai Enrere!: 7/3/05 - 7/10/05\nque estiguin alerta, els cangurs!\navui es el dia que ens haviem marcat per menjar cangur. I com que tot el que fins al moment ens hem anat proposant ho hem anat aconseguint (ningu pot dir el contrari), no acabara el dia sense tenir un tros de cangur a l estomac.\nel problema es que pensavem anar al zoologic perque alla estavem segurs que en trobariem, i com que els tenen mig engabiats, vam creure que seria mes facil tirar-nos sobre d ells i aixi poder fer alguna queixalada... pero resulta que se ns ha fet tard i al zoo ja han tancat, de manera que ens veurem obligats a sortir de cacera aquesta nit. ei!, i anirem a dormir havent menjat cangur. Paraula dels "maienrere-expeditioners".\nposted by uriuriu @ 3:05 AM 1 comments\nDia "perro" a Manly\nFerry cap a Manly (pronunciat Manly)\nDormint a la gespa\nNoia estirada a la platja\nDormint en un bar\nposted by acanyi @ 2:14 AM 3 comments\nEstem mooooolt lluny de casa tu!\nUns 17.000 KMs aproximadament\nposted by acanyi @ 12:42 AM 0 comments\nSom turistes... i no hi ha remei\nSouvenirs rollo koala\nposted by acanyi @ 1:49 AM 2 comments\nMes fotos nocturnes\nHem trobat un raco de cel sota el pont de Sydney\nposted by acanyi @ 1:45 AM 1 comments\nJa era hora que rentessim!\nOriol i la rentadora al backpacker\nposted by acanyi @ 1:40 AM 0 comments\nPlans per als propers dies: els voltants de Sydney\nLa ciutat de Sydney ja la tenim practicament del tot apamada. Aquest divendres acabarem de visitar quatre coses que ens queden (sessio de mercat a Chinatown al mati, i la zona de Darling Harbour despres, entre d altres).\nA partir d aqui, ens dedicarem a fer un cop d ull als voltants de la ciutat que ens ha acollit aquests darrers dies. Dissabte anirem cap a l interior, cap a les Blue Mountains. Diumenge anirem cap al nord, a les platges de Manly. I despres d un dia de repos (o "dia lliure") que sera dilluns, marxarem tres dies en cotxe cap mes al nord. Anirem tirant fins que ens cansem (o tirarem fins a la meitat de cansar-nos, que despres hem de tornar). La idea inicial era llogar una furgoneta o una autocaravana, pero les empreses que s hi dediquen o les llogaven per setmanes complertes, o no en tenien cap a disposicio. Al final ho farem en cotxe.\nFins al dia d avui, tots i tot be. Els avions arriben a lloc; el cansament ens deixa anar tirant; cap accident ni incident remarcable (a banda d algun estrip de pantalons); els estomacs responen perfectament; els jets lags els superem amb poques poques; etc. En definitiva, tot be.\nSeguirem fent cami.\nposted by uriuriu @ 5:04 AM 2 comments\nArribem a l-equador del viatge i continuem frescos... aixo es un no parar, ara que estem aposentats a Sydeny estem visitant moltes coses. La marta esta mes guapa que de costum. Estic molt content que tot li vagi molt b, ja parla perfectament l-angles, i te molta gent coneguda.\nLa ciutat es un encant, tot i que no saps mai on mirar a l-hora de travesar els carrers(els cotxes van al reves). Et sorpren que a la ciutat no hi hagi cap grafitti ni gamberrada, la gent cuida molt tot, i no tinc cap queixa., estic allucinant amb algunes comparacions que faig amb espanya o catalunya,....\nmare de deu... quantes coses que es poden millorar..\nB fins la propera reflexio.\nSee you later!!! (fins despres)\nLa gent que viatge en transports publics no posa els peus als seients del davant(per tal destar mes comodes) perque esta prohibit i penalitzat.\nposted by fra @ 4:47 AM 0 comments\nAvui hem anat a Watsons Bay, la part que dona al mar de Tazmania (cap a Nova Zelanda) de Sydney\nVistes al mar de Tazmania\nQuina relliscada mes tonta...\nOh ka mako!\nposted by acanyi @ 12:49 AM 2 comments\nSydney esta ple ple de cameres de vigilancia... i amb aquest diari tenim la sensacio que vosaltres tambe ens vigileu... quina por! :)\nposted by acanyi @ 12:32 AM 0 comments\nSydney de nit\nVista des de la Torre\nposted by acanyi @ 12:18 AM 0 comments\nBanyito a Bondi (pronunciat Bondai)\nOriol@Bondi cami de Coogee (pronunciat Cuji)\nposted by acanyi @ 12:02 AM 2 comments\nPilar#2 ... conseguit!\nPilar fet al costat de l opera de Sydney aquest mati!\nposted by acanyi @ 3:06 AM 4 comments\nMira que m he trobat a dins un rollo de paper higenic... cuidadin! (no era perillosa ens han dit)\nposted by acanyi @ 3:04 AM 0 comments\nMarta i el pont de Sydney\nAi que monos... :)\nposted by acanyi @ 2:37 AM 2 comments\nHivern al hemisferi sud\nBillar i fotos a la llar de foc (4 de Juliol!!)\nposted by acanyi @ 12:53 PM 0 comments\nHem trobat la Marta!\nLi hem fet entrega de tots els regals, cartes i petons que ens vau enviar per a ella!\nRecords i petons de la Marta a tots i totes!!\nposted by acanyi @ 5:43 AM 2 comments\nja ha arribat l hivern!!!!!\nAvui hem comencat el segon tram del trajecte. El vol que ens ha portat cap a l hivern austral tambe ha estat placid. Si el primer dia vam atravessar per l aire tota Russia (i fregant els paisos escandinaus, la Xina i tota la zona de Mongolia), aquesta vegada hem creuat l ocea Pacific de nord a sud sense practicament sobrevolar cap porcio de terra (en tot cas, l unica excepcio d alguna d aquestes minuscules illes que amb prou feines sabem que existeixen).11 hores i 50 minuts d avio (i uns 9.000 quilometres de recorregut) ens han portat fins a Auckland (Nova Zelanda), des d on hem agafat el vol cap a Sydney (aquest, de "nomes" tres horetes i de poc mes de 2.000 quilometres).\nA banda de la dotzena d hores de vol, durant el trajecte cap a Nova Zelanda ens n han pres tres mes, tot i que despres ens n han tornat una (potser als informatius d Australia deuen dir que "son les 4; una hora mes a les illes neozelandeses").\nTotal, que hem arribat a Sydney a les 8.30 hora japonesa, que hem hagut de convertir en les 10.30h. Aixo si, ara tenim una desena de dies per endavant per poder gaudir d aquestes terres.\nSalutacions i a reveure!\nposted by uriuriu @ 10:47 PM 2 comments\nJapan --> New Zealand --> Australia\nposted by acanyi @ 2:27 AM 1 comments\nposted by acanyi @ 2:25 AM 1 comments


Pregó municipal de dijous, 15 d'octubre del 2015 - El pregó - Ràdio Les Borges 107.1 FM\nPregó municipal de dijous, 15 d'octubre del 2015\nCampanya de donació de sang: avui, de les 18 a les 22 hores, al Centre Cívic.\nTeatre Còmic Amateur de les Garrigues, el proper dissabte, a les 22 hores al Pavelló de l'Oli, amb l'obra 'Feta està sa barrina'. L'entrada és gratuïta.\nERC de les Borges convida els veïns a l'homenatge al president Lluís Companys, que tindrà lloc avui, a les 20 hores, a la plaça de la Llibertat.\nL'Ajuntament convida els veïns a l'ofrena floral al president Lluís Companys, que tindrà lloc avui, a les 20:30 hores, a la plaça de la Llibertat.\nEl proper dissabte se celebrarà la 2a edició de la Firra, la fira de cervesa artesanal, de les 11 a les 00 hores, al Terrall. Es faran actuacions musicals i un dinar popular (les inscripcions es poden fer a cerveseria O'Brothers i costen 10 euros).\nUnió de pagesos ha organitzat una xerrada informativa sobre les novetats en l'assegurança de l'ametller i l'olivera. Tindrà lloc avui, a les 20 hores, a la sala de la llar de jubilats de Castelldans.


El CTQC desenvolupa una nova tecnologia de depuració d'aigües residuals més eficient i sostenible. ACCIÓ - Agència per la Competitivitat de l'Empresa\nEl CTQC desenvolupa una nova ...\nCasos d'empresa Centre Tecnològic de la Química de Catalunya (CTQC)\nTransformar l’actual procés de tractament d’aigües residuals en una estratègia per a la reutilització, l’aprofitament de substàncies, subproductes i residus, i la valorització energètica, minimitzant els impactes en el medi natural. Aquest és l’objectiu de la “Investigació de tecnologies de tractament, reutilització i control per a la sostenibilitat futura de la depuració d'aigües” també anomenat projecte Ítaca. El Centre Tecnològic de la Química de Catalunya (CTQC), com a OPI adscrita a l’empresa Dow Chemical Ibèrica, forma part del consorci que lidera aquest projecte.\nDes del 2011 el CTQC està treballant en el projecte Ítaca, desenvolupant mètodes analítics precisos que permetin certificar la qualitat de l’aigua resultant d’aquests nous processos de depuració. El seu treball ha permès avaluar de manera ràpida i fiable el comportament de les membranes utilitzades per a l’eliminació de certs compostos, així com la seva eficàcia en diferents medis. Gràcies a la investigació del CTQC, s’ha pogut millorar l’eficiència energètica en el procés de tractament, així com incrementar la producció i la qualitat de l’aigua tractada. El projecte ha comptat amb un pressupost de 15,5 milions d’euros i ha estat finançat pel Centre per al Desenvolupament Tecnològic Industrial (CDTI).\nEl Centre Tecnològic de la Química de Catalunya (CTQC) disposa de la marca TECNIO que atorga la Generalitat de Catalunya, a través d’ACCIÓ, per identificar els centres tecnològics i grups universitaris experts en investigació industrial i transferència tecnològica a Catalunya.\nDes del 2011 el CTQC col·labora en el projecte Ítaca desenvolupant noves tecnologies més sostenibles i eficients per a la depuració d’aigües residuals industrials i urbanes.\nLa seva investigació ha permès incrementar la producció i qualitat de l’aigua tractada, millorant l’eficiència energètica del procés.


Quines polítiques de petita infància necessitem? | Fundacio Bofill\nNotícies > Quines polítiques de petita infància necessitem?\nLes polítiques de petita infància es troben en la cruïlla dels debats sobre la conciliació, la qualitat educativa dels serveis de petita infància, el potencial per a l’equitat educativa i les necessitats de la infància i les famílies així com del debat sobre la privatització dels serveis públics, els nous models de gestió i l’eficiència de la despesa social. En el context internacional hi ha un interès renovat pel tema en clau de millorar els resultats acadèmics i la competitivitat dels sistemes.\nAquestes són algunes de les preguntes a les quals volem donar resposta amb el projecte “Noves polítiques de petita infància”. L’investigador Jaume Blasco està elaborant una diagnosi sobre les polítiques actuals a Catalunya, que permeti entendre quins són els debats i com s'estan plantejant, a quina necessitat present i futura responen els serveis, quins són els actors principals i quines les evidències científiques disponibles. L’objectiu és disposar un estat de la qüestió que dibuixi línies de treball futur, tant en recerca com especialment en la recomanació de polítiques públiques.


A Carolina del Sud hi oneja una senyera ! directe!cat\ndirecte ! a La República. N. 4126. Dimecres, 28 d'octubre de 2020 17:43 h\nInternacional Última actualització Dimarts, 14 d'agost de 2012 12:00 h\nHa estat penjada en honor a Miquel Casajuana, recent graduat d’un MBA\nUna estelada als Jocs Olímpics de Londres. I ara una senyera en un campus universitari de Carolina del Sud. La bandera oneja en honor al català Miquel Casajuana, que s’acaba de graduar d’un MBA. Casajuana ha demanat al director de la seva universitat, la Winthrop University, que pengés la bandera del seu país. La universitat ho acostuma a fer amb els seus universitaris estrangers que s’hi graduen. Ara, la senyera oneja al costat de 50 banderes de diferents països del món.\nCarolina del Sud, EUA, MBA, Miquel Casajuana, senyera, universitat\n"L'alegria que se sent quan et tracten com un ciutadà normal del teu país és indescriptible i des d'avui puc dir que el meu llegat seguirà a Winthrop mentre la senyera segueixi allà penjada", afirma Casajuana.\n15 d'agost de 2012, 15.22 h\ni pas a pas farem camí cap a la llibertat, seguint el camí marcat, entre d'altres, per l'amic Casajuana.\n15 d'agost de 2012, 10.34 h\nBé noi per tot el món si senyor, gràcies.\nJaume P. Sabadell\n15 d'agost de 2012, 08.07 h\nCatalans així, no és mereixen presidents acollonits com l'Artur Mas ni representants botiflers com en Duran Lleida ni Conselleres que presumeixen de títols acadèmics falsos con Joana Ortega i malgrat això, aquí els tenim governant per majoria amb pacte estable amb el PP.\n15 d'agost de 2012, 08.04 h\nGràcies Miquel C. per portar tant lluny i alt l'estima x el nostre petit i GRAN pais !!!!\n14 d'agost de 2012, 18.19 h\n#1 El que passa,es que et toca ells collons,veure,una seyera,a la Winthrop University de Carolina del\nSud, i el que feies,tu,no es vendre cubanes,als anticastristes,el que feies,es pajearlos,que te cnocemos\n"MAIRENA DE ECSPAÑAS"\n14 d'agost de 2012, 18.07 h\nVet aquí un altre imperialista castellanista "que es creu savi i graciós"... quina pudor, oi? Es veu clarament que parlar castellà perjudica les neurones. Per aixó una llengua que parlen cents de mil.lions de persones té MENYS PREMIS NOBEL QUE L'HOLANDÈS !!*!!\n14 d'agost de 2012, 17.57 h\nYo una vez hice un garage sale en Wisconsin collons y vendia la cubana a anticastristas.


Blogs de Diego » Flog.cat: la Xarxa Social en Català\nper Diego en 24 Gener 2011\nAhir vam tenir dues racions més d'anticatalanisme, concretament dos exemples de boicot a la democràcia i a la gent que hi creu. El primer d'ells el trobem a la Consulta sobre la Independència que va tenir lloc ahir a Terrassa (amb 20.000 vots emesos que suposen el 11,40% de participació). Una colla de brètols (uns 7 o 8) va voler boicotejar un acte tan profundament democràtic com aquest, agredint dos dels voluntaris d'una de les 31 taules que s'havien establert per l'ocasió, i emportant-se l...\n756 Vistes 1 m'agrada\nper Diego en 17 Gener 2011\nCom a lector empederniu i fullejador voraç que intento ser, sempre em fixo al agafar un llibre (a banda de la sinopsis i la biografia de l'autor), si es tracta d'una traducció, i en el seu cas qui l'ha traduït i on s'ha imprès. Doncs bé, resulta que en la immensa majoria de casos (per no dir tots) aquestes traduccions de publicacions de prestigioses personalitats a nivell mundial (al castellà) es fan a Catalunya (Barcelona i rodalíes) i en la majoria de casos per indubtables catalans (amb n...\nEnceto aquest blog recuperant una entrada de denúncia al model editorial a Catalunya i en general als Països Catalans (dic primer Catalunya perquè hom suposa un major nivell de consciència nacional). Consisteix en la primera parte d'una serie d'articles sobre la negligència de caire identitària o l'adscripció directament dintre de postures obertament anticatalanes o espanyolistes: L'entrada d'avui va dirigida al sector del món editorial fet a Catalunya que passa olímpicament del català i Cat...\n775 Vistes 0 Li agrada\nper Diego en 27 D'octubre 2010\nper Diego en 12 D'octubre 2010\nEmpès per l'anhel d'aconseguir viure a la meva terra estimada, escric aquestes línies, dedicades a aquells que mai han gosat de somiar, de tenir un ideal sobre el que viure. Com he dit adès, el meu somni és setir-me bé amb mi mateix, i això, per més que hom s'entesti en negligir-ho, passa per canviar d'aires. Molts maldecaps i vesprades ermes m'ha portat (i em porta) l'ideal catatà, a més de experiències diguem-ne decebedores. No obstant, encara romanc corprès per aquest tros del món, sense ...\nBé, amics, últimament em trobo en una etapa de transició como intenta reflexar el títol de la present entrada. Veig que últimament han començat a canviar certes coses, petites, però de gran importància agafades col·lectivament. No obstant, encara arrossego rèmores de temps pretèrits que m'impedeixen de vegades veure el bosc en la seva integritat. Avui he fet una sortida a una zona de la ciutat en permanent canvi, però que manté l'essència primigènia, representada per les pinedes, que resiste...\nNo puc evitar de recordar allò tan magestuós i alhora tan denostat i oblidat per tothom. No ens podem permetre que els artífexs de tal ignomínia siguin ara els abanderats de mediterraneïtat (sempre amb eufemismes) i llencin ara el pla dels plans (noti's la ironia) per rescatar un país que agonitza, però que resisteix a morir, i que intenta sacsejar-se la por, l'autoodi i el complex d'inferioritat que durant anys i panys li han inoculat de tal manera que a dia d'avui sembla a ulls de tothom ...\nper Diego en 10 Febrer 2010


El govern català assumeix la gestió dels permisos de treball inicials per a immigrants - CCMA\nEl govern català assumeix la gestió dels permisos de treball inicials per a immigrants\nLa Generalitat ha assumit la capacitat d'autoritzar inicialment els permisos de treball per a estrangers. El govern espanyol ha transferit aquesta competència al govern català durant la reunió de la Comissió Mixta Estat-Generalitat. L'acord comportarà el traspàs de personal, mitjans materials i recursos econòmics al govern català. L'acord permetrà a la Generalitat gestionar l'autorització inicial de treball i la contractació estable, però serà l'Estat el que continuarà atorgant la resta de permisos laborals, els de residència i els tràmits relacionats amb el reagrupament familiar.\n12/02/2009 - 13.19 Actualitzat 12/02/2009 - 18.55\nA partir del mes d'octubre, els empresaris que vulguin contractar un immigrant podran anar a qualsevol oficina de Treball de la Generalitat per tramitar-ho. Després de l'acord d'avui, l'administració catalana assumirà la gestió dels permisos inicials de treball per a persones estrangeres, un dels tràmits bàsics perquè els immigrants puguin viure legalment al nostre país.\nAquest traspàs de gestions Estat-Generalitat arriba en un moment en què les demandes de permisos de treball han baixat espectacularment. Aquest mes de gener s'han tramitat 460 expedients, en comparació amb els més de 3.000 que es van tramitar el gener de l'any passat.\nTot i el descens, caldran uns mesos perquè l'administració catalana s'adeqüi a aquesta nova feina. La subdelegació del govern, que fins ara l'havia assumit, transferirà a la Generalitat 73 funcionaris, però caldrà un treball de coordinació important entre totes dues administracions. La feina de coordinació entre les administracions no afectarà l'usuari, que només haurà de fer un sol tràmit a les oficines de Treball.\nUna nova competència\nPreocupació per la lentitud\nReunió de la Comissió Mixta Estat-Generalitat


El traçat del gasoducte es desviarà per esquivar un jaciment d'Alcúdia\nPatrimoni insta a evitar les restes arqueològiques de ca na Bassera\n2 min. Inca 16/04/2015 18:03\n260x366 El gasoducte unirà Son Reus amb Alcúdia. / JOAN SITGES El gasoducte unirà Son Reus amb Alcúdia. / JOAN SITGES\nEl traçat del gasoducte que ha d'unir Son Reus amb el Port d'Alcúdia s'haurà de modificar després que un informe tècnic del Consell de Mallorca hagi instat a evitar les restes arqueològiques del jaciment de ca na Bassera, situat a Alcúdia. El document de Patrimoni, aprovat ahir a la Comissió insular, també estableix que s'ha de desbrossar el terreny i situar de manera més precisa les seves estructures. Pel que fa a la resta de patrimoni afectat pel gasoducte, s'haurà de reparar el mur de la Séquia Reial d'Alcúdia a l'indret per on passi la canonada.\nLa tramitació de la infraestructura es va aturar al desembre passat per esbrinar si afectava aquests elements i d'altres. Respecte del jaciment de Son Pontiró, situat a Consell, l'informe conclou que no n'està afectat. En aquest jaciment, s'hi han trobat bossades de material mesclat, amb alta presència de trossos de ceràmica romana i punicoebustiana, de la qual es documentarà la localització. L'autovia Palma-Inca passa pel mig d'aquest jaciment. És observable perquè conté una taca de ceràmica en superfície, però no presenta estructures. Segons informacions orals, hi havia un talaiot, però no se sap on.\nEl document també recomana que s'ampliïn els metres de distància d'excavació dels diferents pous que es troben en el traçat: haurien de ser tres metres en el cas dels pous i cinc en el cas de les cisternes.\nLa canonada també podria modificar el traçat al pas per Inca. Set veïns amb finques adjacents a l'autovia varen demanar que el recorregut de la canonada aprofiti el vial de servei que es va deixar després de la construcció de l'autovia. Una recent modificació de la Llei de carreteres així ho permetria.\nL'empresa Ferrovial, encarregada de la construcció del gasoducte, preveu que les obres estiguin enllestides al setembre. El transport de gas natural recorrerà 46 quilòmetres i passarà per quasi 600 finques situades a municipis com Selva, Lloseta, Binissalem, Campanet i sa Pobla. Anirà soterrada a 1,5 metres. El projecte es va presentar el 2011 i es va aprovar definitivament el 4 de novembre de 2013. Passa per zones protegides de l'Albufera i l'Albufereta.


Encíclica del Papa Francesc, Laudato si | Parroquia de Benissa\nEncíclica del Papa Francesc, Laudato si\nJa està a l’abast de tots la primera encíclica que escriu el Papa Francesc, que tracta sobre la cura de la casa de tots, titulada “Laudato si”, “Lloat sigueu”.\n«Laudato si’, mi Signore» – «Lloat sigueu, Senyor meu», cantava sant Francesc d’Assís. En aquest formós càntic ens recordava que la nostra casa de tots és també com una germana, amb la qual compartim l’existència, i com una mare bella que ens acull entre els seus braços.\nCom aquesta hi ha moltes cites que el Sant Pare escriu en la seua primera encíclica, un document que transmet la importància i la responsabilitat en els éssers humans de tenir cura d’allò que Déu ens ha deixat pel seu amor. Un document ja crític en certs cercles del món sense haver eixit a la llum, posant en dubte les paraules del Papa Francesc. Potser no volem acceptar les paraules de Déu, no volem admetre la missió que Déu ens va encomanar en la Creació, cultivar i custodiar el jardí en què ens ha posat.\nCom a cristians hem de tindre una conversió ecològica per a viure la vocació de ser protectors de l’obra de Déu. Per això vos animem, encara que siga un document un poc llarg, a fullejar, a empapar-nos d’aquesta encíclica que a tots en pertoca responsabilitzar-nos.\nDeixem a continuació la encíclica “Laudato si” per a poder descarregar-vos-la, tant en valencià com en castellà. També facilitem l’enllaç d’una pàgina on es redacten 100 cites sobre l’encíclica, tan important cadascuna d’elles.\nLaudato si (valencià)\nLaudato si (castellano)\nLaudato si en 100 cites


ERC demana una auditoria per ajustar els sous dels directius de TMB | Catalunya | EL PAÍS Catalunya\nERC demana una auditoria per ajustar els sous dels directius de TMB\nCiutadans afirma que els compromisos de Colau amb les remuneracions públiques són “una fal·làcia”\nPassatgers esperant un autobús durant la vaga de febrer. CARLES RIBAS\nEls partits de l'oposició a l'Ajuntament de Barcelona han carregat contra els sous dels 21 directius de TMB publicats aquest dilluns en resposta a una moció del Parlament que demanava un exercici de transparència. El fet que 21 directius de l'empresa pública guanyin de mitjana 10.000 euros bruts al mes ha indignat ERC, Ciutadans, el PP i la CUP. El portaveu del grup municipal republicà, Alfred Bosch, ha demanat al Govern format per Barcelona en Comú i el PSC que engegui una auditoria externa que conclogui si l'escala salarial és "com sembla, excessiva i mal repartida i convé ajustar-la".\nBosch ha destacat "l'anomalia que suposa que 18 directius de TMB cobrin més que el seu superior". Per aquest motiu, ha reclamat un estudi per conèixer si les retribucions i "l'organització de la direcció són adequades per a la gestió de TMB". Així mateix, ha afegit que "no pot ser que la transparència a TMB vingui sempre a cop de sentència".\nLa portaveu de Ciutadans al Consistori barceloní, Carina Mejías, ha criticat al seu Twitter que "la transparència ha demostrat que els compromisos ètics d'austeritat en sous públics són una fal·làcia". El regidor de Ciutadans Paco Sierra ha dit que la decisió de Colau de fer públics els sous dels treballadors durant la vaga de transport amb motiu del Mobile World Congress va contribuir a agreujar el conflicte laboral entre els treballadors de l'empresa pública i l'Ajuntament.\nPer la seva banda, el líder popular a l'Ajuntament, Alberto Fernández Díaz, ha afirmat que és necessària la transparència en els sous, però també "en les portes giratòries de TMB i les persones que van de l'Administració a l'empresa pública, tant de l'Ajuntament com entre persones vinculades a la Generalitat".\nLA PRESIDENTA DE TMB PRESUMEIX DE TRANSPARÈNCIA\nLa regidora de Mobilitat de Barcelona i presidenta de TMB, Mercedes Vidal, ha afirmat que no hi ha gaires empreses de transport públic que ofereixin dades amb el mateix nivell de transparència. Segons ella, la publicació dels sous respon a "una qüestió de cultura democràtica bàsica" i assegura que, entre altres coses, Barcelona en Comú és a les institucions per "obrir portes i finestres".\nVidal destaca que el nou conseller delegat de l'empresa pública, nomenat ara fa un any, cobra un 40% menys que el seu antecessor. Així mateix, posa d'exemple Transport for London i l'empresa de transport pública genovesa com altres exemples de transparència, en què els sous dels directius es mouen entre les 150.000 i les 350.000 lliures; i entre els 76.000 i els 149.000 euros.\nEl regidor de la CUP i treballador de TMB, Josep Garganté, ha aclarit al seu Twitter que els 541 euros trimestrals que percep com a membre del consell d'administració de TMB es destinen a la "caixa de resistència", donant a entendre que els cedeix al seu partit polític. Un directiu de la cúpula de TMB guanya de mitjana 10.112 euros bruts al mes, de manera que l'empresa pública gasta 2,5 milions d'euros anuals en el sou de 21 alts càrrecs. L'empresa va publicar ahir aquestes dades al seu portal de transparència, i va posar fi així a una reivindicació històrica dels sindicats.\nEl sindicat CGT ha criticat que, a banda del conseller delegat, la resta de l'equip directiu de TMB és heretat de l'anterior alcalde convergent, Xavier Trias. "Només creuen [els directius] a cobrir els seus objectius de reducció de treballadors per cobrar íntegres els seus incentius", es pot llegir en un comunicat del sindicat. Així mateix CGT denuncia que a part dels sous que s'han fet públics, hi ha altres càrrecs en l'organigrama —més de 80 persones— amb "gran pes directiu" que cobren sous de més de 80.000 euros.


Per l'apoderament ciutadà de l'espai públic i la seva utilització social. Aquest pla regularà el usos que es puguin dur a terme a l'espai públic. Uns usos que han de ser cívics, segurs i responsables, i han de possibilitar l'apoderament per part de la ciutadania i del teixit social dels diferents espais públics. L'objectiu és poder realitzar el major nombre d'activitats aptes i reglades, promogudes, ja sigui per operadors privats o pel propi ajuntament o altres operadors públics.\nInventari dels espais útils amb la seva caracterització i usos possibles.\nPla d'usos de l'espai públic que permeti acomodar l'espai públic a les activitats adequades i definint aforaments.\nOrdenances i protocols d'actuació que recullin les actuacions genèriques i particulars en relació als usos de l'espai públic.\nCampanyes d'informació i conscienciació sobre el compliment del Pla d'usos de l'espai públic.\n2016  Inventari i caracterització d'usos.\n2017  Ordenances i protocols i redacció del Pla.\n2018  2019  Condicionament espais públics.\n2017  2019  Campanyes d'informació i conscienciació.\n2016  2019  Planificació i avaluació d'actuacions.\nCal revisar l'ús de la nova pista de skate perquè sigui oberta a tothom porti patins, skate o scooter. Si és un espai públic no pot ser que sigui un feu nomès d'uns quants.


Des de Vic.: de novembre 2009\nELS MUNTATGES MULTIMÈDIA\nMutimèdia és la tècnica, l’aparell, etc., que combina diversos mitjans tècnics d’informació.\nDins d’aquesta definició podem parlar també d’imatges, ja siguin en moviment o com a imatge fixa, de so i de text.\nEls sistemes mutimèdia tenen els seus antecedents en el vídeo interactiu. Un any abans de l’aparició d’aquest vídeo, Philips va llençar al mercat el Laser Disc, que permetia la lectura aleatòria de continguts. Un temps més tard van sorgir altres nous dispositius que augmentaven la capacitat d’emmagatzematge i de transferència de dades, que són dos sistemes tècnics bàsics en els sistemes multimèdia d’avui en dia (DVI, DVD...)\nTipus de multimèdia\n- Multimèdia lineal: l’usuari no té control sobre la navegació. L’objecte multimèdia avança de principi a fi (pel-lícules).\n- Multimèdia no lineal: el sistema permet la interactivitat per controlar l’avenç de l’objecte multimèdia (DVD amb menús).\nParlem d’hipermèdia quan els sistemes multimèdia s’enllacen amb fonts externes a través d’Internet.\nFormats bàsics i sistemes de compressió\nEl format àudio\nUn fitxer sonor pot ser de dos tipus:\n- Obtingut mitjançant mostreig: cada cert interval, anomenat bitrate, s’enregistra el so analògic. Com més vegades se’n prenguin mostres, més bona serà la qualitat del fitxer sonor digitalitzat.\n- Reproduït a partir de formulacions matemàtiques aplicades a bancs sonors com ara els sistemes MIDI. Reprodueixen les partitures a partir de registres sonors emmagatzemats de fàbrica a la targeta de so de l’ordinador.\nCom més gran sigui el nombres i la qualitat dels registres sonors del banc, més bona serà la qualitat del que escoltem. Aquest procés s’anomena sintetitzar el so.\nAlgunes extensions d'àudio són per exemple els MP3.\nLa compressió de fitxers d’àudio\nUn sistema de compressió és un conjunt d’algoritmes matemàtics que, aplicats al fitxer de mostreig, permeten reduir-ne la mida.\nCada un d’aquests algoritmes es distribueixen en forma de còdec, per tant, si un fitxer va ser generat amb un còdec determinat, l’ordinador en què el volem escoltar també l’haurà de tenir instal-lat.\nEl vídeo té un funcionament semblant de manera que també trobem formats de vídeo i còdecs de compressió de vídeo. Alguns formats de vídeo admeten diferents còdecs de compressió, són els contenidors.\nPublicat per Alba Mulero a 9:34 Cap comentari:\nLLISTA FINAL D'EINES 2.0.\nJa estem al final del tema que hem estat treballant tots aquests dies: la web 2.0.\nCom a treball final i per repassar tots els continguts que hem estat treballant farem un treball final que consistirà en una llista de totes les eines 2.0 que hem conegut.\nEl que més hem treballat i que encara seguirem treballant per anar penjant els treballs que fem en aquesta optativa són els blogs.\nTots hem creat un blog i per fer-ho també hem estat utilitzant i treballant una altre eina 2.0, l’adreça gmail.\nTambé hem treballat i creat un twitter, tot i que hem anomenat altres formes de comunicació com poden ser el google talk i la missatgeria instantània (messenger, xats...) Pel que fa a la funció de compartir hem creat un vídeo i l’hem penjat al Youtube.\nHem anomenat altres webs que tenen també la funció de compartir com Dale al Play.\nTambé hem conegut webs que ens permeten compartir imatges com ara el Ipernity i hem treballat i compartit algunes fotos amb el Panoramio.\nHem pogut veure algunes de les moltes comunitats virtuals que podem trobar a la xarxa, com www.escaquejant.com, www.fotonoatura.org entre d’altres que hem vist de passada.\nTambé hem comentat, tot i que no ho hem vist molt bé, MySpace.\nHem vist algunes de les webs que ens permeten compartir informació com la Kalipedia, la wikipèdia i menéame.\nPel que fa a la diversió hem anomenat la pàgina yoyogames i un portal anomenat mobuzz.tv.Algunes altres eines 2.0 que hem vist han set el Mister Wong i el Google Calendar.\nTrobo que aquest tema que hem treballat ha estat molt interessant perquè hem vist webs que ens poden servir i que no són molt difícils de treballar.\nEn resum, ho he trobat tot bastant interessant i m’ha agradat conèixer-ho.\nPublicat per Alba Mulero a 9:39 Cap comentari:\nAvui estem visitant algunes de les pàgines web que ens permeten compartir informació amb altres usuaris.\nUna de les més conegudes i de les més utilitzades actualment és la Viquipèdia (http://www.wikipeida.org/)\nLa Viquipèdia és una enciclopèdia en línia que permet que els usuaris hi aportin els seus articles i informacions mitjançant Internet.\nCom totes les pàgines web que podem trobar a la xarxa, la Viquipèdia també té diferents avantatges i inconvenients que cal tenir en compte abans d’utilitzar la informació que podem extreure d’allà.\nEls principals avantatges d’aquesta enciclopèdia en línia són que ja tan sols obrint la portada, ens ofereix alguns articles d’interès i noticies que han estat penjades fa poc.\nTambé explica els passos que has de seguir per fer funcionar la Viquipèdia i els que has de seguir si vols compartir alguna informació a través d’ella.\nA la dreta de la pàgina podem observar que se’ns presenta una columna amb tot d’enllaços que ens porten a diferents articles, notícies o portals que ens puguin interessar.\nTambé podem veure el cercador de la Viquipèdia, on tan sols hem de posar el nom d’aquell article que volem trobar i esperar a que ens aparegui.\nAltres avantatges que ens presenta són totes les comunitats i eines que ens ofereix la viquipèdia.\nAquesta enciclopèdia no tan sols pot ser utilitzada amb català o espanyol, sinó que també hi trobem un apartat que ens permet utilitzar-la amb moltes altres llengües.\nEl principal inconvenient d’aquesta enciclopèdia és que, al ser una pàgina on tothom pot penjar la informació que vulgui, no és molt fiable en tots els casos, ja que podem trobar diferents dades en un sol article.\nUn altre inconvenient de la Viquipèdia és que no sempre hi podem trobar tota la informació que necessitem, ja que si ningú no ha penjat un article sobre aquella noticia, no la podrem trobar en aquesta enciclopèdia.\nAvui en dia, la Viquipèdia és molt utilitzada per estudiants perquè com hem pogut veure ens ofereix moltes facilitats a l’hora de buscar i compartir informació amb els altres.\nPublicat per Alba Mulero a 9:41 Cap comentari:\nDes de Vic.


Uns 1.300 atletes participen a les proves atlètiques de Balaguer\nper Redacció - Fotografia: Ajuntament de Balaguer dilluns, 25 de febrer 2013 - 00:00h\nUns 1.300 atletes participen a les proves atlètiques de Balaguer| Redacció - Fotografia: Ajuntament de Balaguer\nUns 1.300 atletes han pres part aquest diumenge de la Mitja Marató, cursa de 10 kilòmetres i jogging solidària de Balaguer. Malgrat el fred, aquesta ha estat una de les edicions amb més participació, la qual cosa, segons el regidor d’Esports, Guifré Ricart, demostra la consolidació de la prova dins del calendari atlètic amateur. Cal recordar que la Mitja Marató ha complert enguany 25 anys.\nPel que fa a la Mitja Marató, amb 400 participants, el guanyador ha estat Jaume Farré amb un temps d’1 hora i 15 minuts, mentre que en dones s’ha imposat Berta Gasol amb una hora i 24 minuts. La prova més multitudinària ha estat, però, la cursa de 10 kilòmetres, amb 600 inscrits. El guanyador n’ha estat Roger Sans amb un temps de 33,45 minuts i Rosa Mari Carulla, que ha fet el recorregut amb 40 minuts.\nPel que fa al trajecte, s’ha donat més pes al recorregut urbà modificant la primera part de les proves, de manera que s’ha inclòs els carrers Noguera Pallaresa, Passeig de l’Estació, Barcelona, Franqueses, Països Catalans i Pere III. A partir d’aquí s’ha creuat el pont de Sant Miquel i els corredors han enfilat camí cap a Gerb i Sant Llorenç, des d’on han retornat a Balaguer.\nFinalment, cal destacar la notable participació a la Diada Atlètica, proves pensades per als infants, on hi ha pres part uns 450 nens i nenes.\nDurant l’entrega de trofeus, l’alcalde de Balaguer, Josep Maria Roigé, ha felicitat als guanyadors i ha agraït l’esforç fet per tots els participants "hagin fet el temps que sigui". I ha afegit: "Tot i ser una competició, també és una festa de l’atletisme, oberta a tothom, amb indiferència d’edat, sexe o condició física". Aquestes proves les organitza l’Ajuntament de Balaguer en col·laboració amb el Club Atlètic Maratonians del Segre.